title: Dakotat

text: Seuraavan päivän aikana Fort Ulm evakuoitiin intiaanien uusien hyökkäysten varalta. Apuun idästä tulleet kenraali Henry Hastings Sibleyn johtamat Yhdysvaltain joukot, joihin kuului vahva tykistö ja runsaslukuinen jalkaväki, päättivät sodan 23. syyskuuta. 700 dakota-soturia käsittäneet kapinallisryhmät hajaantuivat ympäri metsää nähdessään vastassaan olevan sotaväen voiman.


title: Dakotat

text: Little Crow pakeni Kanadaan osan sotureista seuratessa häntä. Vangeiksi jääneet dakotat joutuivat sotilastuomioistuimen eteen. Hirtettäväksi tuomittiin yli 300 dakotaa, joista presidentti Lincolnin armahti useimmat. 26. joulukuuta 1862 nähtiin Mankaton kaupungin hirttolavalla tapahtuma, joka on ainutlaatuinen Yhdysvaltain historiassa. 38 dakota-soturia hirtettiin samanaikaisesti tässä maan suurimmassa massateloituksessa.


title: Dakotat

text: Kun päällikkö Little Crow oli seuraavana vuonna matkalla Minnesotaan, muuan farmari ampui hänet hevosvarkauden yhteydessä. Myöhemmin Little Crown silvotun ruumiin osia esiteltiin julkisesti.


title: Dakotat

text: Minnesotan asukkaiden halutessa eroon dakotoista hallitus määräsi heidät siirrettäväksi uuteen reservaattiin. Vuonna 1866 suurin osa dakotoista muutti Nebraskaan, josta heille oli katsottu maa-alue. Jotkut siirtyivät Etelä-Dakotaan, ja vain pieni ryhmä sai luvan jäädä Minnesotaan.


title: Dakotat

text: Nykyään dakotat elävät hajallaan monissa siouxien reservaateissa niin Etelä- kuin Pohjois-Dakotassakin ja myös Nebraskassa ja Minnesotassa. Kanadaan aikoinaan paenneiden kapinallisten jälkeläisiä asuu Manitobasta ja Saskatchewanista. Dakotojen osuus siouxien väkiluvusta ei ole kovin suuri.


title: Ahmet Ertegün

text: Ahmet Ertegün (31. heinäkuuta 1923 – 14. joulukuuta 2006) oli turkkilais-yhdysvaltalainen Atlantic Records -levy-yhtiön perustaja ja yksi nykyaikaisen levyteollisuuden merkittävimmistä henkilöistä. Ertegün pääsi vuonna 1987 Rock and Roll Hall of Fameen.


title: Ahmet Ertegün

text: Ertegün perusti Atlantic Recordsin yhdessä Herb Abramsonin kanssa vuonna 1947. Ertegünin johdolla yhtiöstä tuli muutamassa vuodessa Yhdysvaltain johtava Rhythm and blues levymerkki ja 1950-luvulla sille levyttivät muun muassa Ruth Brown, Big Joe Turner, Ray Charles, LaVern Baker, the Drifters, the Coasters ja the Clovers. Ertegün myös tuotti suuren osa Atlanticin julkaisemista levyistä ja sävelsi yhtiön artisteille kappaleita salanimellä "Nugetre". Ertegün jatkoi yhtiön hallituksen puheenjohtajana kuolemaansa asti.


title: Pierre Augereau

text: Charles Pierre François Augereau (21. lokakuuta 1757, Faubourg Saint-Marceau, Pariisi – 12. kesäkuuta 1816, La Houssaye-en-Brie, Seine-et-Marne) oli Castiglionen herttua, ranskalainen sotilas, myöhemmin kenraali ja yksi Napoleon I:n valtakauden 26:sta Ranskan keisarikunnan marsalkasta. Augereau osallistui Ranskan vallankumoussotiin ja Napoleonin sotiin.


title: Pierre Augereau

text:
Augereaun perhetausta oli vaatimaton. Hänen isänsä oli palvelija ja äiti kouluttamaton hedelmäkauppias. 17-vuotiaana Augereau liittyi kuninkaalliseen armeijaan, ensiksi osaksi Burgundissa sijaitsevaa ratsuväen rykmenttiä ja myöhemmin karabiiniereja.
Augerausta kasvoi huomattava miekkamies ja kaksintaistelija. Hän joutui kuitenkin maanpakoon nostettuaan miekkansa häntä solvannutta upseeria vastaan.


title: Pierre Augereau

text: Ulkomailla Augereau eli palkkasoturina ja miekkailunopettajana. Hän taisteli Venäjän armeijan riveissä Osmanien valtakuntaa vastaan, mutta pakeni pian Preussiin, jossa hän liittyi kaartiin. Sieltäkin Augereau karkasi pian, nyt Saksin rajan yli. Vuodet 1788–1791 täytti palvelus Napolin kuningaskunnan armeijassa ja sittemmin Portugalissa. Ranskan suuren vallankumouksen tapahtumat toivat hänet 1792 takaisin kotimaahansa, jossa hän liittyi vallankumousarmeijaan.


title: Pierre Augereau

text:
Juro jakobiini Augereau liittyi kansalliskaartiin, jossa hänestä tuli kersantti.
Augereau otti kapteenina ja myöhemmin everstiluutnanttina osaa Chouannerie-kapinan kukistamiseen Bretagnessa. Tämän jälkeen Augereau liittyi Pyreneiden armeijaan (), jossa hän nousi pian, 23. joulukuuta 1793 kenraalimajuria vastaavaan arvoon (). Augereaun johtama divisioona saavutti kuitenkin todellista menestystä vasta siirryttyään osaksi Italian armeijaa ().


title: Pierre Augereau

text:
Augereaun divisioona menestyi Italian kampanjassa, jossa se osallistui muun muassa Loanon taisteluun (22. marraskuuta 1795), Millesimon taisteluun (13. huhtikuuta 1796) ja Cosserian linnan valtaukseen (14. huhtikuuta 1796).
Castiglionen taistelu 5. elokuuta 1796, jonka lopputuloksen hän onnistui kääntämään tappiosta voitoksi, oli kuitenkin hänen suurin saavutuksensa. Kenraali de Marbot ylisti muistelmissaan Augereaun rohkaisseen jopa itseään Bonapartea taistelua edeltäneessä hämmentävässä tilanteessa. Bonaparte itse totesi, että Augereaulla on "paljon luonnetta, rohkeutta, taipumattomuutta ja innostusta; hän on taistelun karaisema, sotilaiden suosima, ja toimissaan onnekas". 15. marraskuuta 1796 taistelussa Arcolen sillasta Augereau innosti horjuvaa ranskalaisjoukkoa nappaamalla itselleen kulkuelipun ja ryntäämällä se käsissään kohti vihollista. 27. tammikuuta 1797 hän sai palkkioksi lipun itselleen.


title: Pierre Augereau

text: Vuonna 1797 Bonaparte lähetti Augeraun takaisin Ranskaan rohkaisemaan jakobiinien direktoraattia. Augereau joukkoinen painosti moderaatteja, ja toteuttivat 4. syyskuuta 1797 eli vallankumouskalenterin mukaan "18. fructidorkuuta vuonna V" monarkisteja vastaan suunnatun vallankaappauksen. Palkkioksi hänet nimettiin komentajaksi Saksan armeijaan (), joka oli syntynyt 29. syyskuuta 1797 Sambren ja Meusen armeijan ja Reinin ja Moselin armeijan () yhdistyttyä. Augereau toimi Saksan armeijan komentajana 7.10–13.12.1797. Armeija jakautui kuitenkin jo 9. joulukuuta 1797 kahtia Mainzin armeijaksi () ja Reinin armeijaksi (). Augereau otti Reinin armeijan komentoonsa ajaksi 14.12.1797–3.2.1798.


title: Pierre Augereau

text: Augereau ei ottanut näkyvästi osaa 9. marraskuuta 1799 eli vallankumouksen kalenterin mukaan "18 Brumaire vuonna VIII" tapahtuneeseen vallankaappaukseen. Aiemman panoksensa takia Bonaparte teki hänestä kuitenkin Ranskan keisarikunnan syntymisen jälkeisenä päivänä, 19. toukokuuta 1804 Ranskan keisarikunnan marsalkan.


title: Pierre Augereau

text: 7. syyskuuta 1800 – 22. lokakuuta 1801 Augereau komensi Pohjoista armeijaa ().


title: Pierre Augereau

text: Marsalkka Augereau johti Napoleonin Englannin maihinnousun valmistelussa leiriä Brestissä, Bretagnessa. Napoleonin peruttua invaasion leiristä tehtiin Grande Arméen seitsemäs kaarti.


title: Pierre Augereau

text:
Augereaun ja hänen joukkojensa vastuulle annettiin viestiyhteyksien suojaaminen Kolmannen koalition sodassa. He eivät ottaneet osaa 2. joulukuuta 1805 käytyyn Austerlitzin taisteluun.
Neljännen koalition sodassa Augereau johti jälleen seitsemättä kaartia. Kaarti ansioitui Jenassa, jossa se muodosti joukkojen vasemman sivustan.


title: Pierre Augereau

text: Varhain vuonna 1807 Augereau sairastui kuumeeseen. 7. helmikuuta 1807 käydyssä Eylaun taistelussa hänet jouduttiin sitomaan kiinni hevoseensa, mutta se ei vaikuttanut hänen kykyynsä johtaa joukkoja. Venäläisten tykistö hävitti taistelussa lumimyrskyn kouriin joutuneen kaartin lähes kokonaan ja Augereau haavoittui käteen, joka ei parantunut koskaan täysin.


title: Pierre Augereau

text: 19. maaliskuuta 1808 Augereau sai Castiglionen herttuan kunnia-arvon (ei siis oikea läänitys) 1796 voittonsa johdosta. Augereau nai "Adélaïde Josephine Bourlon de Chavange"n (1789–1869) ja herttuan arvo periytyi suvussa aina sen sammumiseen 1915 saakka. Augereau ei saanut vaimonsa kanssa lapsia, vaan aatelisarvo siirtyi vaimon mukana, tämän naitua myöhemmin "Camille de Sainte-Aldegonde"n (1787–1853), näiden tyttärelle "Valentine de Sainte-Aldegonde"lle (1820–1891).


title: Pierre Augereau

text: Katalonian kampanjassa Augereau saavutti kohtuullista menestystä, mutta onnistui myös likaamaan mainettaan tarpeettomien raakuuksien myötä. Isänmaallisessa sodassa 1812 Napoleon antoi Augereaun komentoon Grande Arméen reservit, eli 11. kaartin (). Ennen 16.–19. lokakuuta 1813 käytyä Leipzigin taistelua Napoleon moitti Augereauta siitä, ettei hänessä ollut enää nähtävissä "Castiglionen Augereauta". Augereau vastasi tähän, että "anna minulle takaisin Italian veteraanit, niin minä näytän että on". Ranskan kärsimästä tappiosta huolimatta Napoleon huomioi Augereaun urhean puolustustaistelun.


title: Pierre Augereau

text: Vuonna 1814 Augereau komensi kuuden päivän taisteluiden sarjassa Lyonin armeijaa, jonka tehtävänä oli katkaista Böömin armeijan viestiyhteydet. Joukot kuitenkin kieltäytyivät taistelemasta ja sen johtoa syytettiin loikkaamisesta.


title: Pierre Augereau

text: 18. huhtikuuta 1814 Augereau antoi joukkoineen julkilausuman, jossa he kertoivat ottaneensa käyttöön bourbonien valkoisen kokardin, ja leimasivat myös Napoleonin tyranniksi.


title: Pierre Augereau

text: Tämän jälkeen Augereau palveli Ludvig XVIII:tä, joka teki tästä päärin ja Ranskan Pyhän Ludvigin ritarikunnan ritarin. Napoleonin palattua 1815 Augereau panikoi, ja antoi pömpöösin päiväkäskyn hänen kunniakseen. Napoleon ei kuitenkaan vakuuttunut sukkelasta takinkäännöstä, vaan julisti edellisvuoden tapahtumien johdosta Augereaun petturiksi ja vei tämän sotilasarvon ja eläkkeen. Palattuaan valtaistuimelle Ludvig XVIII piti tämän päätöksen voimassa.


title: Pierre Augereau

text: Augereau kuoli 1816 vesipöhöön tilallaan La Houssaye-en-Briessa, Seine-et-Marnessa. Hänet on haudattu Père-Lachaisen hautausmaalle.


title: HMS Invincible (1907)

text: HMS Invincible oli Britannian kuninkaallisen laivaston Invincible-luokan taisteluristeilijä. Alus rakennettiin W. G. Armstrong, Whitworth & Co. telakalla Tynesidessä ja se otettiin palveluskäyttöön 20. maaliskuuta 1909, jolloin se liitettiin Kotilaivaston 1. Risteilijäviirikköön. "HMS Invincible" liitettiin 1913 1. Taisteluristeilijäviirikköön, kunnes se elokuussa lähetettiin loppu vuodeksi Välimerelle.


title: HMS Invincible (1907)

text: Ensimmäisen maailmansodan syttyessä "HMS Invincible" palveli itärannikolla ja otti osaa Helgolandin taisteluun 28. elokuuta 1914. Marraskuussa alus lähetettiin yhdessä sisaraluksensa "HMS Inflexiblen" kanssa Etelä-Atlantille, jossa se otti osaa Falklandsaarten taisteluun 8. joulukuuta. Taistelussa "HMS Invincible" ampui kaikkiaan 513 laukausta 12" pääaseillaan. Taisteluristeilijät palasivat toukokuussa 1915 kotivesille ja liitettiin osaksi Suurta Laivastoa.


title: HMS Invincible (1907)

text: "HMS Invincible" oli mukana Skagerrakin taistelussa 1916 3. Taisteluristeilijäviirikön lippulaivana (kontra-amiraali H L A Hood). Alus joutui tykistötaisteluun "SMS Lützowin" kanssa. Pitkällisen laukaustenvaihdon päätteeksi "SMS Lützow" ampui sarjan pääaseillaan osuen Q-torniin ja murskaten sen katon. Osuman seurauksena aluksen ammusten ajopanokset räjähtivät katkaisten aluksen. Aluksen upotessa 1021 hengen miehistöstä ainoastaan kuusi miestä pelastui. Pelastuneet olivat:


title: HMS Invincible (1907)

text: "HMS Invincible" oli kuitenkin saanut lukuisia osumia vastustajaansa, joista kaksi oli osunut vesilinjan alle. "SMS Lützow" oli vahingoittunut niin pahasti, että se lopulta jouduttiin hylkäämään ja upposi matkalla kotisatamaan.


title: HMS Invincible (1907)

text: Sodan jälkeen "HMS Invinciblen" hylky paikannettiin miinanraivaajalla 55 metrin syvyydestä.


title: 1,3-bisfosfoglyseraatti

text: 1,3-bisfosfoglyseraatti (CHOP) on orgaaninen molekyyli, joka esiintyy välituotteena niin glykolyysissä kuin Calvinin syklissä yhteyttämisen aikana.


title: 1,3-bisfosfoglyseraatti

text: Glykolyysissä syntynyt glyseraldehydi-3-fosfaatti muutetaan glyseraldehydi-3-fosfaattidehydrogenaasientsyymillä 1,3-bifosfoglyseraatiksi. Samalla reaktiossa mukana ollut NAD pelkistyy NADH:ksi. 1,3-bisfosfoglyseraatti reagoi ADP:n kanssa fosfoglyseraattikinaasientsyymin avulla, jolloin syntyy 3-fosfoglyseraattia ja ATP-molekyyli. Tämä reaktio on palautuva


title: 1,3-bisfosfoglyseraatti

text: Calvinin syklissä reagoivat samat yhdisteet, mutta reaktio on käänteinen glykolyysille. 3-fosfoglyseraatti muuntuu entsyymien avustuksella 1,3-bisfosfoglyseraatiksi ja samalla myös ATP muuttuu ADP:ksi. 1,3-bisfosfoglyseraatti muuttuu glyseraldehydi-3-fosfaatiksi ja dihydroksiasetonifosfaatiksi. Tässä reaktiossa NADH hapettuu NAD:ksi.


title: Vaisheshika

text: Vaisheshika (, "Vaiśeṣika") on yksi hindulaisen filosofian kuudesta ”oikeaoppisesta” astika-koulukunnasta. Sen perustajana pidetään 500-luvulla eaa. elänyttä Kanadaa, joka esitti ajatuksensa Vaisheshika-Sutrassa.


title: Vaisheshika

text: Vaisheshika-filosofia on atomismin muoto. Sen mukaan kaikki fysikaalisen kaikkeuden oliot ovat palautettavissa äärelliseen määrään atomeita. Historiallisesti vaisheshika on liittynyt läheisesti yhteen hindulaisen logiikan koulukunnan, nyayan, kanssa.


title: Vaisheshika

text: Vaisheshikassa todellisuuden luonne selitetään seitsemän kategorian avulla:


title: Vaisheshika

text: Vaisheshikan mukaan perussubstansseja on yhdeksää lajia, joista viisi ovat materiaalisia ja neljä ei-materiaalisia:


title: Jarhoinen

text: Jarhoinen on kylä Pellon kunnassa Lapin läänissä. Kylä sijaitsee noin 24 kilometrin päässä Pellon keskustaajamasta pohjoiseen Tornionjokivarressa Väylänvarrentien (Yhdystie 9381) varrella.


title: Jarhoinen

text: Kylän kohdalla Tornionjoessa on pieni Jarhoisenkoski. Kosken pohjoispuolella on joessa Honkasuvanto ja eteläpuolella avautuu Naamisuvanto, tunnettu lohensoutupaikka. Tornionjoen länsipuolella Ruotsissa on samanniminen kylä, ruotsinkieliseltä nimeltään Jarhois. Ruotsin puoleinen kylä kuuluu Pajalan kuntaan.


title: Jarhoinen

text: Suomen puoleisen Jarhoisen kylän vanhin talo on Koskenniemi, joka perustettiin vuoden 1825 tienoilla. Turtolan seurakunnan rippikirjassa 1827–1833 uudistalo esiintyy nimellä Jarhoisenniska.


title: Jarhoinen

text: Tornionjoen länsipuolella (Ruotsin puolella) suomalaisasutus oli huomattavasti vanhempi. Pajalan ensimmäinen verotalo mainitaan vuonna 1587 ja Jarhoisen pohjoispuolisen kylän, Kaartisen (Kardis) ensimmäinen asukas heti 1600-luvun alussa.


title: Jarhoinen

text: Jarhoisessa toimi vuodesta 1933 lähtien kansakoulu ja sittemmin peruskoulu. Se lakkautettiin vuonna 2003 ja oppilaat kuljetetaan Pellon ja Lempeän kouluihin.


title: Taipaleen ortodoksinen seurakunta

text: Taipaleen ortodoksinen seurakunta on Liperin, Outokummun ja Polvijärven ortodoksien seurakunta. Seurakunnassa on noin 1 750 jäsentä. Keskuspaikka on Viinijärvellä, jossa on Taipaleen kylä. Seurakunta on noin 450 vuotta vanha.


title: Taipaleen ortodoksinen seurakunta

text: Seurakunnalla on viisi pyhäkköä: Viinijärven Jumalanäidin Tihvinän ikonin kirkko on seurakunnan pääkirkko, se on valmistunut vuonna 1906, Pyhän Johannes Kastajan kirkko Polvijärvellä on valmistunut 1914, Pyhän profeetta Elian tsasouna Sotkumassa 1916, Pyhän Hengen kirkko Outokummussa 1954 ja Pyhän apostoli Andreaksen tsasouna Liperin kirkonkylällä 1973.


title: Taipaleen ortodoksinen seurakunta

text: Seurakunnan oma Pyhän Johanneksen leirikeskus sijaitsee Säynelammella, Polvijärvellä.


title: Taipaleen ortodoksinen seurakunta

text: Seurakunnan kirkkoherra on Paavo Ratilainen, lisäksi on toinen pappi ja kanttori. Seurakunnassa toimii ortodoksinen kirkkokuoro.


title: Taipaleen ortodoksinen seurakunta

text: Taipaleen ortodoksinen seurakunta kuuluu Karjalan hiippakunnan neljän itäisen seurakunnan muodostamaan Neloset-yhteistyöryhmään.


title: Rakhigarhi

text:
Rakhigarhi ("Rakhi Garhi") oli muinainen kaupunki Luoteis-Intiassa.
Se kuului Induskulttuuriin. Keskus oli ehkä tuon ajan suurin etelä-Aasiassa.


title: Rakhigarhi

text: Paikka on Hisarin piirikunnassa Haryanan osavaltiossa. Se sijaitsee 150 km:n päässä Delhistä. Paikka sijaitsee 27 km etäisyydellä Chaggar-Hakra-joesta.


title: Rakhigarhi

text: Kaupunki oli Induskulttuurin kaupungiksi suuri, ehkä suurin. Se ulottuu yhdeksän kummun alueelle. Paikan ala on ainakin 350 ha, ehkä jopa 550 ha. Se kuuluukin samaan kokoluokkaan kuin tunnetummat, aiemmin löydetyt Mohenjo-Daro ja Harappa.


title: Rakhigarhi

text: Aiemmin keskuksen luultiin olleen vain 80-124 ha luokkaa.


title: Rakhigarhi

text:
Paikasta on löydetty Harappa-kulttuuria edeltävää Sothin-Siswalin esineistöä. Tämä oli maanviljely-kyläkulttuuria. Sothin esimuotoutumisvaihe alkoi täällä ajoitsuten mukaan noin 4400 eaa.
Kaupunki oli olemassa viimeistään vuonna 3000 eaa. Tällöin alettiin tehdä Hakran keramiikkaa. Keramiikka muistuttaa Kalibanganin ja Banawalin keramiikkaa.


title: Rakhigarhi

text:
Rakhigarhi oli tyypillinen, murra suuri Harappa-kulttuurin taajama asuinkortteleineen, teineen, viemäreineen jne.
Kirjoitusta sieältäviä Indus-sinettejä on tehty mm hopeasta, marmorista ja terrakottasta. Poltetusta tiilistä tehtyjen talojen oletetaan olleen rikkauden taloja.
Kaupungista on löydetty alttareita, jotka viittaavat tuliseremonioihin.


title: Rakhigarhi

text: Rakhigarhista löydettyjen luurankojen toivotaan osaltaan selvittävän mikä kansa siellä asuii. Luiden geenitutkimus oli tammikuussa 2018 kesken.


title: Mimamsa

text: Mimamsa tai Purva Mimamsa (, ”tutkiminen”) on yksi hindulaisen filosofian kuudesta ”oikeaoppisesta” astika-koulukunnasta. Sen perustaviin kirjoituksiin kuuluvat Jaiminin kirjoittamat Purva Mimamsa Sutrat (n. 200-100 eaa.)


title: Mimamsa

text: Mimamsa edusti hindulaisessa filosofiassa voimakkaimmin Veda-eksegeesin perinnettä ja vedalaisten rituaalien painotusta (ortopraksia). Veda-kirjojen tulkinta oli koulukunnalle pääkeino dharman luonteen tutkimiseksi. Koulukunta oli asketismin ja mystisismin vastainen.


title: Mimamsa

text: Purva Mimamsa, josta on käytetty myös nimeä Karma-Mimamsa, erotetaan Uttara Mimamsasta, josta on käytetty myös nimitystä Brahma-Mimamsa.


title: Tipaton tammikuu

text: Tipaton tammikuu on suomalainen perinne, jolloin ihmiset päättävät olla käyttämättä alkoholia tammikuun aikana. Perinne on lähtöisin alkoholinkäyttönsä hallitsevien ihmisten keskuudesta. Perinteisesti suomalaiset käyttävät joulun ja uudenvuoden vieton aikaan runsaasti alkoholia ja sen takia jotkut pyrkivät pitämään jonkin asteista "taukoa" alkoholin käytöstä tammikuun aikana.


title: Tipaton tammikuu

text: Tipaton tammikuu järjestettiin Suomessa tiettävästi jo vuonna 1942, jolloin Propaganda-Aseveljet-järjestö markkinoi Tipaton tammikuu -kampanjan ja sen toiminnan seurauksena joulukuussa 1942 eduskunnan puhemies Väinö Hakkila julisti vapaaehtoisen kampanjan raittiin tammikuun viettämiseksi.


title: Tipaton tammikuu

text: Vuonna 2008 tipatonta tammikuuta vietti noin 25 prosenttia väestöstä. Tipattoman tammikuun viettämisen suosio kasvaa vuosi vuodelta.


title: Tipaton tammikuu

text: Tipaton tammikuu vaikuttaa tammikuun aikana myös alkoholijuomien myyntiin. Alkoholittomien juomien myynti baareissa on suurimmillaan tammikuun aikana. Alkossa tuotteiden myynti tammikuussa on 20–30 prosenttia pienempi kuin keskivertokuukautena.


title: Tipaton tammikuu

text: Brittiläinen maksan terveyttä edistävä British Liver Trust on muistuttanut, että kuukauden tauko ei pelasta maksaa alkoholin haitoilta - muutaman raittiin päivän viettäminen joka viikko olisi tehokkaampi tapa.


title: Lause (täsmennyssivu)

text: Lause voi tarkoittaa ainakin seuraavia asioita:


title: Dionysios Traakialainen

text: Dionysios Traakialainen (, ; noin 170–90 eaa.) oli hellenistisen ajan grammaatikko, joka asui ja jonka on arveltu myös työskennelleen Aleksandriassa ja myöhemmin Rodoksella.


title: Dionysios Traakialainen

text: Ensimmäistä olemassa olevaa kreikan kielioppia ("Tékhnē grammatiké") pidetään joskus Dionysioksen tekemänä, mutta nykyisin monet tutkijat ovat sitä mieltä, ettei teos kokonaan kuulu hänen tekemiinsä, koska se on suurelta osin hyvin tekninen, mutta alun muutama jakso on kirjallisempi ja ne muistuttavat enemmän toisen vuosisadan aleksandrialaista perinnettä. Teos käsittelee lähinnä kreikan kielen morfologista kuvausta, ja siitä puuttuu kokonaan syntaksi. Teos on käännetty armeniaksi ja syyriaksi kristillisen ajan alussa.


title: Dionysios Traakialainen

text: Dionysios määrittelee grammatiikan "Tékhnēn" alussa ”runoilijoiden ja prosaistien yleisten käytäntöjen käytännölliseksi tiedoksi”. Niinpä Dionysios, kuten samanaikaiset aleksandrialaiset oppineet, jotka editoivat Attikan murteella kirjoitettuja tekstejä ja Homeroksen tekstejä, kantoi huolta klassisen kreikkalaisen kirjallisuuden opettamisen helpottamisesta yleisölle, joka puhui koineen kreikkaa.


title: Vanajan vaakuna

text: Vanajan kunnanvaakuna on saanut aiheensa Hämeen maakunnan tunnuseläimestä ilveksestä. Maakunnan asutus alkoi aikanaan Vanajan seudulta, minka vuoksi vaakunaan on otettu maakunnan vaakunaeläimen ilveksen pää.


title: Vanajan vaakuna

text: Vaakunan on suunnitellut Gustaf von Numers, ja se vahvistettiin käyttöön 26. marraskuuta 1957. Vaakunan selitys on ”punaisessa kentässä hopeinen, sinivaruksinen ilveksen pää; korvatöyhdöt mustat”.


title: Vanajan vaakuna

text: Vaakuna ehti olla virallisessa käytössä vajaan kymmenen vuotta. Se siirtyi Wanaja-seuran isännöimäksi kotiseutuvaakunaksi vuonna 1967, kun Vanaja liittyi osaksi Hämeenlinnaa.


title: HMS Colossus (1910)

text: HMS Colossus oli Britannian kuninkaallisen laivaston Colossus-luokan taistelulaiva. Aluksen valmisti Scotts Shipbuilding and Engineering Company Greenockissa ja se otettiin palvelukseen 1910, jolloin se liitettiin Kotilaivaston 2. Taistelulaivaviirikköön.


title: HMS Colossus (1910)

text: Ensimmäisen maailmansodan syttyessä "HMS Colossuksesta" tehtiin 1. Taistelulaivaviirikön lippulaiva Suureen laivastoon (). Se otti osaa Skagerrakin taisteluun 1916 kontra-amiraali Ernest Gauntin lippulaivana kapteenina Dudley Pound. Taistelussa "HMS Colossus" oli ainoa brittiläinen taistelulaiva, johon osuttiin. Kaksi osumaa eivät aiheuttaneet merkittäviä vaurioita ja pahemmat vauriot aiheutti etummaisen savutorven juureen osunut laukaus. Osumien seurauksena kaatui viisi miestä.


title: HMS Colossus (1910)

text: Sodan jälkeen "HMS Colossus" muutettiin koululaivaksi, kunnes Washingtonin laivastosopimuksen seurauksena poistettiin 1920 käytöstä ja lopulta 1928 romutettiin.


title: Lause (ohjelmointi)

text: Ohjelmoinnissa lause on imperatiivisella ohjelmointikielellä tehdyn ohjelman osa, joka suorittaa jonkin tehtävän. Tyypillisiä lauseita ovat asetuslause, ehtolause, toistolause ja proseduurikutsu. Jotkin lauseet, kuten ehtolause, voivat sisältää toisia lauseita. Lauseessa parametrina käytettävää, numeeriseksi arvoksi tai totuusarvoksi evaluoitavaa lauseen osaa kutsutaan "lausekkeeksi".


title: Lause (ohjelmointi)

text: Esimerkki ehtolauseesta C:n kaltaisella kielellä:


title: Lause (ohjelmointi)

text: Lauseet voidaan koota useimmissa ohjelmointikielissä kootuiksi lauseiksi eli lohkoiksi:


title: Lause (ohjelmointi)

text: Lause voi olla myös tyhjä lause, joka ei tee mitään.


title: Jokke Kangaskorpi

text: Jokke Kangaskorpi () oli suomalainen jalkapalloilija.


title: Jokke Kangaskorpi

text: Kangaskorpi oli Mikkelin Palloilijoiden kasvatti. Hän nousi seuran liigajoukkueeseen 1987 vasta 15-vuotiaana. Kangaskorpi edusti MP:ta yhdeksän kauden ajan kunnes siirtyi Valkeakosken Hakaan kaudeksi 1995. Ensimmäinen kausi Hakassa päättyi Suomen mestaruuteen, joka jäi Kangaskorven ainoaksi. Haka putosi Veikkausliigasta seuraavan kauden päätteeksi ja Kangaskorpi siirtyi Ruotsiin Superettanin Lira BK:n riveihin. Seuraavien kahden vuoden aikana Kangaskorpi pelasi Liran ohella niin ikään Superettanissa olleessa Gefle IF:ssä sekä muutamien otteluiden ajan Mikkelin Palloilijoissa ja Tampereen Pallo-Veikoissa. Viimeisen kautensa pääsarjatasolla Kangaskorpi pelasi Kotkan TP:ssa 2000, jonka jälkeen hän palasi vielä kuudeksi kaudeksi kasvattajaseuransa riveihin. Nuo vuodet MP pelasi Ykkösessä ja Kakkosessa. Kangaskorpi ehti urallaan pelata yhteensä 244 liigaottelua, joissa hän teki 34 maalia.


title: Jokke Kangaskorpi

text: Kangaskorpi nousi jo varhain nuorten maajoukkueisiin. Hän pelasi kaikkiaan 31 poikien ja 24 nuorten maaottelua. Kangaskorpi valittiin 1987 vuoden lupaavimmaksi poikapelaajaksi Suomessa. Suomen A-maajoukkueeseen Kangaskorpi nousi 1994 ja hän pelasi uransa aikana 11 maaottelua.


title: Jokke Kangaskorpi

text: Jalkapallon lisäksi Kangaskorpi on pelannut maalivahtina jääpalloa nuorisomaajoukkueissa ja hän edusti liigassa pelannutta Mikkelin Kamppareita kaudella 2005-2006.


title: Jokke Kangaskorpi

text: Myös Jokke Kangaskorven veli Juuso Kangaskorpi on pelannut Suomen A-maajoukkueessa ja poikamaajoukkueissa.


title: Jokke Kangaskorpi

text: Kangaskorpi kuoli 37-vuotiaana 1. toukokuuta 2009.


title: HMS Hercules (1910)

text: HMS Hercules oli Britannian kuninkaallisen laivaston Colossus-luokan taistelulaiva. Alus rakennettiin Palmerin telakalla ja se otettiin palvelukseen 1911, jolloin se liitettiin Kotilaivaston 2. Taistelulaivaviirikköön.


title: HMS Hercules (1910)

text: Ensimmäisen maailmansodan syttyessä "HMS Hercules" liitettiin 1. Taistelulaivaviirikköön Suureen laivastoon (). Se otti osaa Skagerrakin taisteluun 1916, jolloin se ampui 98 laukausta pääaseillaan. Alukseen ei osunut yhtään suoraa osumaa, mutta se kärsi pieniä vaurioita sirpaleista.


title: HMS Hercules (1910)

text: "HMS Hercules" siirrettiin 4. Taistelulaivaviirikön lippulaivaksi kesäkuussa 1916. Ollessaan viirikkönsä kanssa merellä alukset kohtasivat Saksan avomerilaivaston matkalla kohti Sunderlandia. Sodan viimeisessä kohtaamisessa Saksan avomerilaivaston kanssa 24. huhtikuuta 1918 "HMS Hercules" yhdessä "HMS St. Vincentin" kanssa saivat käskyn purjehtia Orkneylle tukemaan "HMS Agincourtia" ja 2. Risteilijäviirikköä. "HMS Hercules" oli saattamassa antautuvaa Saksan laivastoa operaatiossa ZZ 21. marraskuuta.


title: HMS Hercules (1910)

text: "HMS Hercules" siirrettiin osaksi laivaston reserviä helmikuussa 1919. Alus myytiin saksalaiselle laivanromuttajalle 8. marraskuuta 1921 ja alus siirrettiin Rosythistä Kieliin romutettavaksi.


title: Antti Isokangas

text: Antti Isokangas on helsinkiläinen toimittaja. Hän on koonnut kaksi kirjaa väärin kuulluista laulunsanoista ja ollut kirjoittamassa Radio City- ja Helsinki-aiheista kirjaa "City on sinun" (2000). Isokangas on ollut free-lancer avustaja monessa mediassa mm. City-lehdessä. Isokangas oli Nöjesguidenin ja Veli-lehden päätoimittaja.


title: Hugo Lagus

text: Hugo Wilhelm Lagus (3. tammikuuta 1871 Helsinki – 11. joulukuuta 1946 Pori) oli suomalainen taloustieteilijä, kirjailija ja Porin kauppakoulun johtaja.


title: Hugo Lagus

text: Laguksen vanhemmat olivat valtioneuvos Jakob Johan Wilhelm Lagus ja tämän 2. vaimo Kristina Wilhelmina Kunelius. Hän pääsi ylioppilaaksi 1890, valmistui filosofian kandidaatiksi 1892 ja maisteriksi 1894 sekä väitteli tohtoriksi Heidelbergin yliopistossa 1908. Lagus teki 1898–1899 tutkimusmatkan Kameruniin, ja myöhemmin hän teki opintomatkat New Yorkiin 1903 ja Heidelbergiin 1907–1908.


title: Hugo Lagus

text: Lagus toimi Porin kauppakoulun opettajana ja johtajana 1901–1934. Hän perusti myös Porlan kalanviljelyslaitoksen Lohjalle 1919. Porlan laitos oli Suomen ainoa keskieurooppalaistyyppinen lampiviljelylaitos. Lagus rakennutti vuoden 1905 paikkeilla Lohjanjärven rannalle Vähä-Ojamoon jugend-tyylisen "Haikarin" eli "Harbonäsin" huvilan, jonka hän myi 1938 Lohjan kauppalalle. Huvilassa toimi 1960-luvulle saakka kahvila ja retkeilymaja, ja 1990-luvulle se kunnostettiin kesäravintolan käyttöön.


title: Väärin kuullut laulunsanat

text:
Väärin kuullut laulunsanat ovat kognitiivinen ilmiö, jossa ihmismieli kuulee laulun tai muun lauseparren sanat väärin mutta kuitenkin jotenkin itselleen ymmärrettävällä tavalla. Ilmiön englanninkielisen nimityksen "mondegreen" esitti ensimmäisenä Sylvia Wright tarjoten esimerkkinä 1600-lukulaisen balladin säkeen:
Ye Highlands and ye Lowlands,
Oh, where hae ye been?
They hae slain the Earl Amurray,
And Lady Mondegreen.
Viimeinen rivi oli oikeasti ”And laid him on the green.”


title: Väärin kuullut laulunsanat

text: Englanninkielisellä kielialueella tämän termin vakiintumisen varmistajia ovat olleet pakinoitsija William Safire "New York Times" -lehdestä ja Jon Carroll "San Francisco Chroniclesta".


title: Väärin kuullut laulunsanat

text:
Ilmiöön rinnastuu 2000-luvulla Internet-ilmiöksi noussut eri kielisten musiikkivideoiden tekstittäminen uudelleen humoristisesti jollakin muulla kielellä, mistä on lukuisia esimerkkejä esimerkiksi YouTube-verkkopalvelussa. Näitä ovat olleet muun muassa ruotsiksi tekstitetty arabiankielinen iskelmä ”Habbaytek”
() ja suomeksi tekstitetty kurdinkielinen kappale ”Pinsedî Zêde” (), samoin kuin ruotsiksi on tekstitetty myös venäjäksi lauletut Neuvostoliiton hymni ja Kansainvälinen. Japanissa ilmiö tunnetaan nimellä "Soramimi".


title: Licking Fingers

text: Licking Fingers on ruotsalainen riippumaton levy-yhtiö, jota pyörittää indie pop -yhtye The Concretes. Levy-yhtiö on perustettu Tukholmassa joskus vuosien 1997 ja 1999 välillä. The Concretesin lisäksi yhtiön kautta on julkaistu Frida Hyvösen ja El Perro del Marin tuotantoa.


title: Ark Royal (1587)

text: Ark Royal oli Englannin laivaston kaljuuna, joka piti laskea vesille 12. kesäkuuta 1586 Deptfordin telakalta "Ark Raleigh" -nimisenä. Se valmistui 1587. Alus oli rakennuttajan Walter Raleighin uusien periaatteiden mukaan suunnittelema nelimastoinen purjealus. Elisabet I osti aluksen vesillelaskettaessa nimeten sen samalla "Ark Royaliksi" ja luovutti sen Charles Howardille laivaston lippulaivaksi.


title: Ark Royal (1587)

text: Alus oli 100 jalkaa () pitkä ja 37 jalkaa () leveä. Sen uppouma oli 692 tonnia. Aluksen aseistuksena oli 38 suusta ladattavaa pronssitykkiä. Näistä kahdeksan oli lyhytputkisia, raskaita kuulia ampuvia puolikartauneja, 12 pitkäputkisia 18 naulan kulveriinejä ja 12 yhdeksän naulan puolikulveriinejä.


title: Ark Royal (1587)

text: Alus otti osaa Espanjan Voittamattoman armadan tuhoamiseen Howardin lippulaivana. Taistelun jälkeen se johti alusten purjehtimisen ohi Firth of Forthin. Se oli edelleen lippulaiva, kun laivasto hyökkäsi 21. kesäkuuta 1596 Cádiziin. Hyökkäyksessä tuhottiin satamassa ollut Espanjan laivasto-osasto.


title: Ark Royal (1587)

text: Seuraavan hallitsijan Jaakko I:n aikana "Ark Royalin" kunnostaminen hyväksyttiin elokuussa 1606. Alus purettiin osiin ja se rakennettiin uudelleen 1607–1608 Woolwichissa laivanrakentaja Phineas Pettin johdolla. Vesille laskettaessa 29. kesäkuuta 1608 alus nimettiin uudelleen "Anne Royaliksi" kuningatar Annen mukaan. Alus oli telakalta palatessaan muuttunut 40-tykkiseksi kuninkaalliseksi jahdiksi. "Anne Royal" otettiin palvelukseen 1625 päällikkönään Thomas Love amiraali Edvard Cecilin lippulaivana epäonnisessa hyökkäyksessä Cádiziin.


title: Ark Royal (1587)

text: "Ark Royalista" piti tulla John Penningtonin lippulaiva, mitä varten sen olisi pitänyt siirtyä Medway-jokea ylöspäin 9. huhtikuuta 1636. Aluksen lähtiessä liikkeelle sen ankkuri oli kuitenkin edelleen pohjassa, mikä upotti sen keskelle jokea Tibury Hopen edustalle.


title: Ark Royal (1587)

text: Aluksen nostaminen joesta tuli kalliimmaksi kuin sen rakentamiskustannukset ja lisäksi todettiin, että alus on korjauskelvoton. Aluksen jäännökset romutettiin 1638 Blackwallissa.


title: HMS Ark Royal

text: HMS Ark Royal on ollut viiden Britannian Kuninkaallisen laivaston aluksen nimenä.


title: Astralwerks

text: Astralwerks on newyorkilainen levy-yhtiö, joka julkaisee pääasiassa elektronista musiikkia. Sen omistaa Virgin Records / EMI ja jakelijana toimii Yhdysvalloissa Caroline Distribution. Astralwerksille levyttäviä yhtyeitä ja artisteja ovat muun muassa Kraftwerk, The Future Sound of London, The Chemical Brothers, Röyksopp, Fatboy Slim, Basement Jaxx, Placebo ja The B-52's.


title: Fiddler’s Green

text: Fiddler's Green on myyttinen, paratiisimainen paikka, joka on osa erityisesti merenkävijöiden ja Yhdysvaltain ratsuväen kansanperinnettä.


title: Fiddler’s Green

text: Fiddler's Greenillä soi jatkuvasti musiikki, riemu on loputon ja tanssi ainaista. On väitetty, että myytin juurina olisi ollut merirosvojen kehittämä kuolemanjälkeinen paikka, koska he eivät luonnollisesti uskoneet kelpaavansa taivaaseen. Ratsuväen tunnuslaulussa Fiddler's Green on paikka, jonne helvettiin matkalla oleva sotilas juuttuu ikuisiksi ajoiksi, koska vesi ei riitä juomapullossa helvettiin asti, ja sotilas joutuu aina palaamaan Fiddler's Greeniin juomaan maljoja vanhojen taistelutoveriensa kanssa.


title: Fiddler’s Green

text: Tarinalle on tarjottu useita lähteitä Homeroksen Odysseiasta sekä merirosvoista lähtien. Vanha irlantilainen legenda esittää sen muodossa, jossa maankiertäjä kantaa olallaan airoa, kunnes joku kysyy häneltä mikä hänellä on kantamuksenaan. Tässä muodossa siinä on selkeä viittaus kreikkalaiseen Odysseuksen taruun, jossa oraakkeli sanoo Tiresias-nimiselle miehelle, joka kysyy missä voisi elää onnellisena, että hänen pitää kävellä rannikolta sisämaahan päin airo olallaan, kunnes joku kysyy mikä kapine hänen olallaan on. Tiresiaksen tulee tehdä sillä paikalla uhrilahja ja asettua asumaan.


title: Nairana

text: Nairana tarkoittaa seuraavia asioita:


title: Heikki Autto

text: Heikki Samuli Autto (s. 23. elokuuta 1984 Enontekiö) on suomalainen poliitikko. Hän oli kokoomuksen kansanedustaja vaalikaudella 2011–2015 ja on toiminut Rovaniemen kaupunginvaltuuston puheenjohtaja vuodesta 2009.


title: Heikki Autto

text: Koulutukseltaan Autto on hallintotieteiden maisteri Lapin yliopistosta (2011).


title: Heikki Autto

text: Autto oli kokoomuksen ehdokas europarlamenttivaaleissa 2004 saaden 2 399 ääntä. Vuoden 2007 eduskuntavaaleissa hän sai 2 450 ääntä.


title: Heikki Autto

text: Vuoden 2008 kunnallisvaaleissa Autto valittiin Rovaniemen kaupunginvaltuustoon 523 äänellä. Hänet valittiin valtuuston puheenjohtajaksi 12. tammikuuta 2009, jolloin hänestä tuli Suomen nuorin kaupunginvaltuuston puheenjohtaja. Maaliskuussa 2009 Autto valittiin Pohjoismaiden konservatiivinuorten (, NUU) puheenjohtajaksi. NUU on pohjoismaisten kokoomusnuorten, Baltian maiden sekä pohjoisten itsehallintoalueiden yhteistyöjärjestö.


title: Heikki Autto

text: Autto oli ehdolla jälleen vuoden 2009 europarlamenttivaaleissa ja sai 17 169 ääntä. Hänet valittiin eduskuntaan vuoden 2011 vaaleissa 5 025 äänellä Lapin vaalipiiristä. Ennen valintaansa kansanedustajaksi Autto työskenteli vuosina 2007–2010 kokoomuksen järjestösihteerinä ja vuodesta 2010 Suomen Yrittäjien elinkeinopoliittisena asiamiehenä. Hän jäi tehtävästä toimivapaalle tultuaan valituksi kansanedustajaksi.


title: Heikki Autto

text: Eduskunnassa Autto oli jäsen maa- ja metsätalousvaliokunnassa (2011–2015) ja tarkastusvaliokunnassa (2014–2015) sekä varajäsen liikenne- ja viestintävaliokunnassa, talousvaliokunnassa, tulevaisuusvaliokunnassa, hallintovaliokunnassa ja suuressa valiokunnassa. Lisäksi hän oli jäsen kahden vuoden välein järjestettävän Arktisen alueen parlamentaarikkokonferenssin (CPAR) Suomen valtuuskunnassa (2011–2015) ja tulevaisuusvaliokunnan jaostossa ”Innostunut yhteiskunta” (2011–2015). Marraskuussa 2014 Autto valittiin Kemijoki Oy:n hallintoneuvostoon ympäristöministeriksi nousseen Sanni Grahn-Laasosen tilalle.


title: Heikki Autto

text: Autto putosi eduskunnasta vuoden 2015 vaaleissa. Kesäkuussa 2015 hän aloitti Lapin yliopiston yhteyspäällikkönä.


title: Heikki Autto

text: Autto on naimisissa ja hänellä on kolme lasta. Sotilasarvoltaan hän on reservin yliluutnantti.


title: Venesuksi

text: Venesuksi on moottoriveneen keulaan kiinnitettävä iskunvaimentimena toimiva lyhyt ja leveähkö jousitettu suksi, jonka ansiosta veden aallot eivät pääse lyömään veneen keulaan täydellä voimallaan rauhoittaen näin veneen kulkua. Venesuksen keksijä on Spede Pasanen. Historiallisesti talvikalastuksessa on käytetty hiihtosuksen kaltaista rööki-nimistä veneeseen kiinnitettävää apusuksea, jolla helpotettiin kalastusveneen vetämistä jäällä ja lumella.


title: Ștefan Petrescu

text: Ștefan Petrescu (s. 1. heinäkuuta 1931 Râmnicu Sărat, Romania – 1993) oli romanialainen pistooliampuja, olympiavoittaja ja MM-mitalisti.


title: Ștefan Petrescu

text: Petrescu voitti olympialaisissa Melbournessa 1956 kultaa 25 metrin olympiapistoolissa. MM-kilpailuissa hän on saavuttanut pronssia Moskovassa 1958.


title: Buddhalainen filosofia

text: Buddhalainen filosofia käsittelee laajasti metafysiikan, fenomenologian, etiikan ja tietoteorian ongelmia. Buddhalaisuus uskontona hyödyntää filosofiaa muun muassa moraalin ymmärtämiseksi ja sen selventämiseksi, mitä merkityksellisen elämän eläminen — ilman tarvetta katumukseen sen loppuessa — tarkoittaa. Buddhalainen ajattelu ei arvosta teoriaa teorian itsensä vuoksi, mutta valaistumiseen pyrkivä teoretisonti on yhteensopivaa buddhalaisten arvojen ja etiikan kanssa.


title: Buddhalainen filosofia

text: Buddhalaisuus hylkää monet intialaisen filosofian ajatukset, jotka olivat kehittyneet jo Buddhan elinaikana. Hindulaisen filosofian näkökulmasta buddhalainen filosofia luetaan heterodoksisiin nastika-koulukuntiin, koska buddhalaisuus ei tunnusta Veda-kirjoja uskonnollisena auktoriteettina.


title: Buddhalainen filosofia

text: Buddhalaisen filosofian yksittäiset näkökohdat ovat usein olleet keskustelun alla buddhalaisuuden eri koulukunnissa.


title: Buddhalainen filosofia

text: Buddhalaisuus voidaan nähdä joko käytännöllisenä filosofiana tai uskontona, riippuen siitä, mikä merkitys sanoille ”filosofia” tai ”uskonto” annetaan. Niissä etelä- ja itäaasialaisissa kulttuureissa, joissa buddhalaisuus kehittyi, filosofian ja uskonnon välillä ei ole selvää eroa, eikä sitä voida välttämättä tehdä. Buddhalaisuuden filosofia on käytännöllistä, koska se keskittyy tiettyjen menetelmien tai filosofisten periaatteiden soveltamiseen käytännön elämässä. Buddhalaisuus eroaa monista muista uskonnoista siinä, että se voidaan nähdä ei-teistisenä, eli se ei tarvitse jumalan tai jumalien olemassaoloa. Lisäksi buddhalaisuudessa ei ole oppirakennelmia samassa mielessä kuin uskonnoissa yleensä.


title: Buddhalainen filosofia

text: Eräs näkemys on, että buddhalaisuutta voidaan harjoittaa yhtä lailla uskontona kuin filosofianakin. Vastaava erottelu tehdään usein taolaisuuden suhteen. Anagorika Govindan mukaan Buddhan Dharma on kokemuksena ja käytännöllisenä toteutuksena uskontoa; tämän kokemuksen älyperäisenä muotoiluna filosofiaa; ja itsehavainnon ja -analyysin tuloksena psykologiaa. Se, joka kulkee tämän polun, saavuttaa sisäisen prosessin tuloksena käyttäytymismallin, jota voimme kutsua moraalisuudeksi.


title: Buddhalainen filosofia

text: Varhaisessa buddhalaisuudessa oli skeptisismin sävyjä. Buddha neuvoi oppilaitaan välttämään väittelyjä niiden itsensä vuoksi, koska hän piti sellaista hedelmättömänä ja katsoi sen haittaavan valaistukseen johtavien harjoitusten suorittamista. Buddhan opissa oli kuitenkin merkittävä filosofinen osatekijä. Se kielsi monet kilpailevien suuntausten näkemykset ja esitti päinvastaisia näkemyksiä, samalla kun rakensi niiden päälle uuden uskonnollis-filosofisen tason.


title: Buddhalainen filosofia

text: Eräät tietyt opetukset esiintyvät monissa varhaisissa buddhalaisissa teksteissä. Tämän vuoksi suuri osa tutkijoista katsoo, että Buddha on opettanut ainakin seuraavien kaltaisia oppeja:


title: Buddhalainen filosofia

text: Jotkut tutkijat ovat kuitenkin ehdottaneet muita teorioita. Heidän mukaansa oli olemassa ns. varhaisin buddhalaisuus, eli alkuperäinen, eri suuntauksiin jakaantumista edeltänyt buddhalaisuus. Joidenkin tutkijoiden mukaan se oli ensi sijassa negatiivinen oppi siinä merkityksessä, että se keskittyi enemmän siihen, mitä oppeja tuli "hylätä", kuin siihen, mitä oppeja tuli "hyväksyä". Tämä ulottuvuus voidaan löytää esimerkiksi madhyamaka-koulukunnassa. Vain sellainen tieto, joka oli hyödyllistä valaistumisen saavuttamiselle, oli arvostettua.


title: Buddhalainen filosofia

text: Tämän teorian mukaan buddhalaisuuden jakaantuminen eri koulukuntiin alkoi vasta, kun buddhalaiset yrittivät tehdä Buddhan opetuksissa ja varhaisissa suttissa implisiittisinä olleista opeista yksitulkintaisia. Buddhan kuoleman jälkeen hänen opetuksiaan pyrittiin keräämään ja levittämään yleisesti hyväksytyssä muodossa, alun perin suullisesti, myöhemmin kirjallisesti, jolloin syntyi Tripitaka.


title: Buddhalainen filosofia

text: Erään jaottelun mukaan hinayana-buddhalaisuus (sravakayana ja pratyekabuddhayana) voidaan jakaa kahteen filosofiseen koulukuntaan:Samoin mahayana-buddhalaisuus voidaan jakaa kahteen filosofiseen koulukuntaan:


title: Buddhalainen filosofia

text: Toisen jaottelun mukaan buddhalaisuus voidaan jakaa Theravadaan ja Sarvastivadaan, joista jälkimmäinen sisältää filosofisina koulukuntina muun muassa Madhyamika-, Yogacara-, Huayan- ja Tiantai-koulukunnat.


title: Buddhalainen filosofia

text:
Buddhan sanotaan kyseenalaistaneen kaiken metafyysisen olemisen ja ei-olemisen käsitteet, ja tätä kritiikkiä on pidetty Buddhan lähestymistavan keskeisimpänä osana.
Metafysiikassa eräs keskeinen ajatus on pratitya-samutpada eli ehdonvarainen seuraamus tai ehdonvarainen seurausketju. Ehdonvarainen seuraamus tarkoittaa sitä että kaikki olemassa olevat asiat ja ilmiöt ovat toisistaan riippuvaisia ja edellyttävät toistensa olemassaoloa.


title: Buddhalainen filosofia

text: Buddha uskoi minän tyhjyyteen ("anatta"), mikä oli vastakkainen näkemys kuin niillä hindulaisilla ajattelijoilla, jotka etsivät tietoa muuttumattomasta Atmanista. Buddha katsoi sen sijaan, että kiinnittyminen pysyvään minään tässä muutoksen maailmassa on kaiken kärsimyksen alkuperä ja tärkein este vapautumiselle. Samalla lähestymistavalla voidaan kieltää kaikkien korkeampien jumalien ja korkeamman hengellisen todellisuuden olemassaolo, sekä pyrkimys ja menetelmät transsendentin todellisuuden tavoittelemiseksi.


title: Buddhalainen filosofia

text: Buddha selitti minän harhan syntyvän inhimillisen kokemuksen muodostavien koosteiden ("skandhaa") seurauksena. Skandhat jakoivat todellisuuden osatekijät viiteen ryhmään, mutta tällä ei luonnehdittu mitään substantiaalisia olioita, vaan pyrittiin selittämään harha koordinoimalla aineelliset osatekijät henkisten kanssa. Buddha kielsi transsendentin todellisuuden virheellisenä esineellistämisenä eli reifikaationa. Tilalle hän antoi jalon kahdeksanosaisen polun itsen havaitsemiseen keinona päästä nimen ja muodon (namarupa) maailman ulkopuolelle.


title: Buddhalainen filosofia

text: Tietoteoreettinen oikeuttaminen on eräs asia, joka erottaa buddhalaisen ajattelun hindulaisesta. Kaikki intialaisen logiikan koulukunnat tunnistavat erilaisen joukon oikeutuksia tiedolle, eli "pramana". Buddhalaisuuden hyväksymä joukko on pienempi kuin muilla. Kaikki koulukunnat hyväksyvät esimerkiksi havainnon ja päättelyn, mutta joillekin hindulaisuuden ja buddhalaisuuden koulukunnille kirjallinen perinne on näihin verrattavissa oleva tietoteoreettinen kategoria. Näissä koulukunnissa oli mahdollista, että jokin väite, jolle ei löytynyt tukea kirjoituksista, katsottiin mielettömäksi; kun taas jokin väite, jolle ei löytynyt tukea tavanomaisin keinoin, voitiin oikeuttaa vetoamalla kirjoituksiin.


title: Buddhalainen filosofia

text: Jotkut buddhalaisuuden koulukunnat sen sijaan hylkäsivät oppirakennelmat ja kirjoitukset. Buddhan kerrotaan sanoneen, että mitään ei pitäisi hyväksyä pelkästään perinteen, kirjoitusten tai totunnaisten oletusten mukaan, vaan sillä perusteella, että asia tiedetään itse: mitkä asiat ovat moraalisia, mitkä moitteettomia, mitkä viisaiden ylistämiä, mitkä asiat suoritettuina johtavat hyvinvointiin ja onnellisuuteen — tällöin on elettävä tämän mukaan.


title: Buddhalainen filosofia

text: Varhaiset buddhalaiset ajattelijat loivat pluralistisen metafyysisen ja fenomenologisen järjestelmän, jossa kaikki inhimillinen kokemus, asiat ja tapahtumat voitiin jakaa pienempiin ja pienempiin havainnollisiin tai havainnollis-ontologisiin yksiköihin nimeltä "dharma". Nämä "dharmat" tulkittiin eri koulukunnissa eri tavalla: joidenkin mukaan kaikki ja joidenkin mukaan vain osa oli todellisia, joidenkin mukaan kaikki olivat harhoja, joidenkin mukaan tyhjiä ("sunyata"), ja joidenkin mukaan ne liittyivät olennaisesti kärsimykseen.


title: Buddhalainen filosofia

text: Vaikka buddhalaisuudessa on useita eettisiä virtauksia, jotka eroavat koulukunnittain sekä sen mukaan onko kyseessä munkki vai maallikko, buddhalainen etiikan järjestelmä voidaan tiivistää jaloon kahdeksanosaiseen polkuun.


title: Buddhalainen filosofia

text: Eettisen elämän tarkoituksena on paeta samsaran eli elämän kiertokulun kärsimyksistä. Taitavat teot ehdollistavat mielen positiivisella tavalla ja johtavat tulevaan onneen, kun taas taitamattomat teot johtavat päinvastaiseen lopputulokseen. Eettinen kuri tarjoaa myös henkisen tasapainotilan ja vapauden kehittää mieltä meditaation kautta.


title: Buddhalainen filosofia

text: Vaikka varhainen buddhalaisuus (josta mahayana-buddhalaiset käyttävät nimitystä hinayana) asetetaan usein myöhempää buddhalaisuutta (mahayana) vastaan siinä, että viimeksi mainittu painottaa pyrkimystä ei pelkästään omaan vaan kaikkien (ilmenevien) olentojen valaistumiseen, kummassakaan tapauksessa eettistä elämää ei voida pitää ”itsekkäästi” motivoituneena, koska buddhalaisen opin mukaan ”itsen” käsite on vain illuusio. Buddhalaisuuden mukaan yksilön ja muiden välillä ei ole todellista eroa. Tämän vuoksi yksilön tuli pyrkiä kasvattamaan kaikkien elävien olentojen onnellisuutta yhtä paljon kuin omaansa. Tämä on eräs syy, jonka vuoksi jotkut buddhalaiset valitsevat vegetarismin.


title: Buddhalainen filosofia

text: Länsimaisista filosofeista ehkä erityisesti Arthur Schopenhauerin ajattelua on useimmin verrattu buddhalaisuuteen. Schopenhauerin filosofia yhtyi buddhalaisuuden neljästä jalosta totuudesta kolmeen ensimmäiseen (elämä on kärsimystä; kärsimys johtuu elämänjanosta; kärsimys lakkaa, kun elämänjano sammutetaan) siinä, että hän yhdisti tahdon elämänjanoon, haluun, himoihin ja tarpeisiin. Neljännen totuuden (tie elämänjanon sammumiseen on jalo kahdeksanosainen polku) sijaan Schopenhauer esitti kuitenkin kaksiosaisen polun. Hänen mukaansa tahdon kieltäminen saavutettiin hänen mukaansa joko elämänhalun menettämiseen kärsimysten seurauksena tai muiden ihmisten kärsimysten tarkkailulla. Buddhalaisen Nirvanan voisi nähdä tilana, jota Schopenhauer piti tahdon kieltämisen tilana. Schopenhauer itse kirjoitti, ettei ollut saanut vaikutteita buddhalaisuudesta, vaikkakin oli tyytyväinen, että niin suuren uskonnon opetukset olivat osittain yhtäpitäviä hänen ajatustensa kanssa.


title: Buddhalainen filosofia

text: Friedrich Nietzsche, joka itse hylkäsi buddhalaisuuden yhtenä nihilismin muotona, kehitti kuitenkin oman filosofiansa, jonka eräinä piirteinä olivat elämän hyväksyminen sellaisena kuin se on sekä itsensä kehittäminen, hyvin samanlaiseksi kuin buddhalainen ajattelu.


title: Buddhalainen filosofia

text: Martin Heideggerin ajatuksia olemisesta ja ei-olemisesta on joskus pidetty samanlaisina kuin buddhalaisuudessa. Ludwig Wittgenstein ajatuksia on verrattu zen-buddhalaisuuteen. David Humen mielen kimpputeoria muistuttaa hyvin paljon buddhalaista "anatta"-käsitettä.


title: Homeoottinen geeni

text: Homeoottinen geeni eli "HOX-geeni" (myös isäntägeeni) ohjaa eläimillä kokonaisten rakenteiden kehitystä säätelemällä yksilönkehityksen aikana muiden geenien toimintaa. Ne antavat soluille niiden identiteetin eli viestin siitä, minkä rakenteen mitäkin osaa niiden on tarkoitus muodostaa alkionkehityksen aikana. Ihmisellä homeoottisia geenejä on 39 kappaletta.


title: Homeoottinen geeni

text: Homeoottinen geeni sisältää homeoboksin, joka ohjaa yksilönkehitystä. Läheskään kaikki homeoboksin sisältävät geenit eivät ole silti homeoottisia eli HOX-geenejä. Muita homeoboksin sisältäviä geenejä ovat muun muassa LIM-geenit.


title: Renzo Morigi

text: Renzo Morigi (28. helmikuuta 1895 – 13. huhtikuuta 1962) oli italialainen pistooliampuja ja olympiavoittaja.


title: Renzo Morigi

text: Morigi saavutti olympialaisissa kultaa 25 m olympiapistoolissa Los Angelesissa 1932.


title: Henry Bailey

text: Henry Marvin Bailey (24. huhtikuuta 1893 Colleton County, Etelä-Carolina – 1. marraskuuta 1972 Walterboro, Etelä-Carolina) oli yhdysvaltalainen pistooliampuja ja olympiavoittaja.


title: Henry Bailey

text: Bailey voitti olympialaisissa kultaa 25 m olympiapistoolissa Pariisissa 1924.


title: Johnny Nguyen

text: Johnny Nguyen (s. 1974 Bình Dương, Vietnam) on vietnamilaissyntyinen, yhdysvaltalainen näyttelijä ja stuntmies. Hänet tunnetaan muun muassa televisiosarjoista "Martial Law", "Alias" ja "Shield - lain varjolla" sekä elokuvista "Olimme sotilaita" (2002) ja "The Rebel" (2006). Nguyen on tehnyt stuntteja mm. elokuviin "Spider-Man – Hämähäkkimies" (2002), "Spider-Man 2 – Hämähäkkimies 2" (2004), "Collateral – väärä aika, väärä paikka" (2004), "Starship Troopers 2" (2004), "Merijalkaväen mies" (2005) ja "Serenity" (2005).


title: Smile.dk

text: Smile.dk on ruotsalainen eurodanceduo. Se on tunnettu hiteistään "Butterfly", "Boys", "Golden sky" ja "Petite love", jotka ovat esiintyneet myös pelissä Dance Dance Revolution. Kaikki jäsenet ovat ruotsalaisia.


title: Chazz Palminteri

text:
Chazz Palminteri (alk. Calogero Lorenzo Palminteri, s. 15. toukokuuta 1952 New York City, New York, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan muun muassa elokuvista "Luotisade Broadwaylla" (1994), "Epäillyt" (1994) ja "Queens – kovat korttelit" (2006). Hän on näytellyt myös televisiosarjoissa "Kojak", "Dilbert", "Wiseguy", "Matlock" ja "Dallas".
Palminteri on naimisissa Gianna Ranaudon kanssa. He menivät naimisiin vuonna 1992. Heillä on kaksi lasta: poika Dante Lorenzo (s. 11 lokakuuta 1995) ja tytär Gabriella Rose (s. 21 joulukuuta 2002). Palminteri on amerikanitalialainen.


title: Nagamichi Kuroda

text: Nagamichi Kuroda ( 24. marraskuuta 1889 – 16. huhtikuuta 1978) oli japanilainen lintutieteilijä.


title: Nagamichi Kuroda

text: Kuroda opiskeli eläintiedettä Tokion keisarillisessa yliopistossa. Hän teki tutkimusretkiä Japanin eteläisille saarille ja väitteli tohtoriksi 1924 Ryūkyūsaarilla tekemistään tutkimuksista. Kuroda toimi Japanin lintutieteellisen yhdistyksen puheenjohtajana 1947–1963.


title: Nagamichi Kuroda

text: Kuroda tutki lintuja myös Jaavalla ja kirjoitti aiheesta kaksiosaisen kirjan "Birds of the Island of Java" (1933-36). Hän kirjoitti myös kuvateoksen "Parrots of the World in Life Colours" (1975), teoksen kuvituksesta vastasi Fumito Yamashita. Teksti on sekä englanniksi että japaniksi. "Passeres" (1933) on hänen kolmas maineikas kirjansa.


title: Nagamichi Kuroda

text: Kuroda nimesi linnuista isokeijun ("Oceanodroma matsudairae") ja joukon alalajeja.


title: Violet Paddock

text: Violet Paddock on hahmo brittiläisessä "Pokka pitää" -komediasarjassa. Violetia näyttelee Anna Dawson.


title: Violet Paddock

text: Violet on Hyacinth Bucketin sisko. Violet asuu vedonvälittäjä miehensä Brucen kanssa isossa talossa, jossa on uima-allas, sauna ja tilaa ponille. Heillä on myös Mercedes-Benz ja kesähuvila Ibizalla.


title: Violet Paddock

text: Violet on useimmiten hyvin itkuinen riideltyään miehensä Brucen kanssa, jolla on mieltymys pukeutua naisten vaatteisiin ja piileskellä puissa. Hän usein soittaakin Hyacinthille pyytääkseen tältä neuvoa riitoihinsa. Eräässä jaksossa Hyacinth vie Violetin pastorin luo, mutta Violet tulee katumapäälle ja karkaa paikalta. Hyacinthin mielestä Violetin ei pitäisi ottaa Brucesta avioeroa, sillä muuten hän menettäisi upean talon uima-altaineen ja Mercedes-Benz-autoineen.


title: Aalborg Pirates

text: Aalborg Pirates eli AaB Ishockey on tanskalainen jääkiekkoseura Aalborgista Tanskasta. Joukkue pelaa jääkiekkoa Tanskan korkeimmalla sarjatasolla Metal Ligaenissa. Jääkiekko on kuulunut seuran lajivalikoimaan jo vuodesta 1967. 1997 joukkue yhdistyi pienemmän seuran, IK Aalborgin kanssa. Yhdistetty joukkue tunnettiin 1997–2003 nimellä Aalborg Ishockey Klub (AIK), mutta nimi vaihdettiin Aalborg Boldspilklubiksi (AaB).


title: Ado-Ekiti

text: Ado-Ekiti, tunnetaan myös nimellä Ado, on kaupunki Ekitin osavaltiossa Lounais-Nigeriassa. Kaupungin väkiluku vuonna 2009 oli 363 285 asukasta. Ado Ekitin asukkaat ovat etupäässä jorubia. Ado Ekitissä sijaitsee Ado Ekitin yliopisto, ja sillä on oma paikallinen televisio- ja radiokanava NTA Ado Ekiti. Ado Ekitissä toimii eri alojen yrityksiä kuten Odua Textile ja Odua Print.


title: Ado-Ekiti

text: Ado Ekitin historia ulottuu aina 1400-luvulle saakka, jolloin siitä tehtiin Ekitin pääkaupunki. Britit ottivat Ado Ekitin hallintaansa vuonna 1893.


title: Ado-Ekiti

text: Ado Ekitissä sijaitsee stadion, johon mahtuu 10 000 ihmistä. Ado Ekitillä on myös oma kolmannen divisioonan jalkapallojoukkue.


title: Van Diemenin maa

text: Van Diemenin maa oli eurooppalaisten alkuperäinen nimi Tasmanian saarelle, joka on nykyään osa Australiaa. Nimi muutettiin Van Diemenin maasta Tasmaniaksi vuonna 1856. Alue oli brittiläiseen imperiumiin kuulunut itsehallinnollinen kruununsiirtomaa vuodesta 1825 vuoteen 1856.


title: Austin L. Rand

text: Austin Loomer Rand (16. joulukuuta 1905 Kentville, Nova Scotia − 6. marraskuuta 1982 Lake Placid, Florida) oli kanadalainen eläintieteilijä.


title: Austin L. Rand

text: Rand suoritti kandidaatin tutkinnon Acadian yliopistossa, jossa hänestä tehtiin kunniatohtori 1961. Opiskellessaan Cornellin yliopistossa 1929 hän teki tutkimusretken Madagaskarille ja keräsi sieltä lintuja. Aineistosta hän laati väitöskirjansa. Retkellä hän tutustui Richard Archboldiin, filantrooppiin ja eläintieteilijään, ja heistä tuli elinikäiset ystävykset. Archbold rahoitti ja johti useita tutkimusretkiä Uuteen-Guineaan 1930-luvulla, ja Rand oli mukana varajohtajana. Vuonna 1941 Rand auttoi Archboldin perustaman biologisen aseman toiminnassa Lake Placidissa Floridassa ja muutti sinne jäätyään eläkkeelle.


title: Austin L. Rand

text: Vuonna 1942 Rand sai assistentin viran Kanadan kansallismuseosta, nykyisin Canadian Museum of Nature, jossa hän työskenteli ornitologi Percy A. Tavernerin ja nisäkästutkija Rudolph Martin Andersonin kanssa. 1947–1955 Rand toimi Field Museum in Chicagon lintuosaston kuraattorina ja 1955–1970 museon eläintieteen laitoksen johtavana kuraattorina.


title: Austin L. Rand

text: Rand toimi American Ornithologists' Unionin puheenjohtajana 1962–1964 ja kirjoitti säännöllisesti yhdistyksen lehteen "The Auk".


title: Austin L. Rand

text: Rand nimesi useita uusia lintulajeja, kuten kultahuntulavastajan ("Archboldia papuensis") ja idänvuorikehrääjän ("Aegotheles archboldi"), molemmat Archboldin kunniaksi.


title: E.D.I. Mean

text: E.D.I. Mean (s. Malcolm Greenidge 7. heinäkuuta 1974 New York) on yhdysvaltalainen rap-artisti ja Outlawzin jäsen. Ollessaan kolmannella luokalla koulussa hän ystävystyi Katari ”Kastro” Coxin kanssa, joka esitteli hänet serkulleen Tupac Shakurille.


title: E.D.I. Mean

text: Vuonna 1992 Kastro, Greenidge ja Yafeu ”Kadafi” Fula perustivat rap-ryhmän. Greenidge aloitti rap-uransa nimellä "Big Malcolm". Trio toimi nimillä "Thoro Headz" ja "Young Thugz". Tupac oli noussut raptähdeksi ja päästi trion vierailemaan singlelleen nimeltä ”Holla If Ya Hear Me”, joka julkaistiin 4. helmikuuta 1993. Vuonna 1994 ryhmään, joka tunnettiin tällöin nimellä Dramacydal, liittyi Mutah ”Napoleon” Beale. 5. huhtikuuta 1995 julkaistiin Tupacin albumi "Me Against the World". Ryhmä vieraili kappaleissa ”Me Against the World” ja ”Outlaw”.


title: E.D.I. Mean

text: Vuonna 1995 Tupacin vapauduttua vankilasta Malcolm, Tupac, Bruce ”Fatal” Washington, Kadafi, Kastro ja Napoleon perustivat ryhmän Outlaw Immortalz, joka tunnetaan nykyään nimellä Outlawz. Tupac antoi jokaiselle jäsenelle nimen, joka tuli jostakin Yhdysvaltojen vihollisesta. Malcolmin nimeksi tuli ”E.D.I. Mean” Ugandan presidentin Idi Aminin mukaan. 13. helmikuuta 1996 Tupacin albumi "All Eyez on Me" julkaistiin. E.D.I. esiintyi kappaleissa ”Tradin’ War Stories”, ”When We Ride” ja ”Thug Passion”.


title: E.D.I. Mean

text: 14. kesäkuuta 1996 Tupacin single ”How Do You Want It” julkaistiin. Sen B-puolella oli ”Hit ’Em Up”, jossa olivat mukana E.D.I., Fatal ja Kadafi.


title: E.D.I. Mean

text: 7. syyskuuta 1996 Tupacia ammuttiin neljä kertaa Las Vegasissa. Hänet vietiin sairaalaan, jossa hän kuoli viikkoa myöhemmin. E.D.I. oli Tupacia kuljettaneen auton takana tulleessa autossa, mutta ei pystynyt tunnistamaan murhaajaa. Hänen mukaansa poliisien tullessa paikalle he kysyivät häneltä ”"Mihin jengiin kuulut?"”, ja käskivät mennä makaamaan maahan.


title: E.D.I. Mean

text: E.D.I. ja muut Outlawzin jäsenet muuttivat takaisin New Jerseyyn. 5. marraskuuta 1996 julkaistiin Tupacin albumi "". E.D.I. esiintyi kappaleissa ”Bomb First (My Second Reply)”, ”Life Of An Outlaw” ja ”Just Like Daddy”.


title: E.D.I. Mean

text: Maaliskuussa 1997 E.D.I. ja muut Outlawzin jäsenet Fatalia lukuun ottamatta muuttivat takaisin Kaliforniaan ja liittyivät Death Row Recordsiin. 25. marraskuuta 1997 Tupacin albumi "R U Still Down? (Remember Me)" julkaistiin. E.D.I. tuotti albumilta kappaleet ”Redemption”, ”Thug Style”, ”Fuck All Y’all”, ”Let Them Thangs Go”, ”When I Get Free” ja ”Enemies With Me”. 21. joulukuuta 1999 ilmestyi Outlawzin debyyttialbumi "Still I Rise".


title: E.D.I. Mean

text: Vuonna 1999 Outlawz perusti Outlaw Recordzin. Fatal ei taaskaan ollut mukana, koska väitti Outlawzin pettäneen Tupacin liittymällä Death Row Recordsiin. Outlawz julkaisi sittemmin toisen ja kolmannen albuminsa "Ride wit Us or Collide wit Us" ja "Novakane", ensin mainitun 7. marraskuuta 2000 ja jälkimmäisen 6. marraskuuta 2001.


title: E.D.I. Mean

text: E.D.I. on naimisissa ja hänellä on kolme lasta.


title: The Great Gildersleeve

text: The Great Gildersleeve oli yhdysvaltalainen tilannekomediasarja, jota esitettiin radiossa 1941 – 1957 ja televisiossa 1955 – 1956. Sarjan päähahmo Throckmorton P. Gildersleeve teki ensiesiintymisensä radiokuunnelmasarjassa "Fibber McGee and Molly" ja "The Great Gildersleeve"a pidetään historian ensimmäisenä spin-off -sarjana.


title: The Great Gildersleeve

text: Pääroolia esitti kesäkuuhun 1950 asti Harold Peary. Pearyn ilmoittua lopettavansa hänet korvattiin Willard Watermanilla, jonka ääni muistutti huomattavasti Pearyn ääntä. Waterman myös näytteli Gildersleeveä sarjan lyhytikäisessä televisioversiossa.


title: The Great Gildersleeve

text: Sarjan pohjalta tehtiin myös neljä elokuvaa: "The Great Gildersleeve" (1942), "Gildersleeve's Bad Day" (1943), "Gildersleeve on Broadway" (1943) ja "Gildersleeve's Ghost" (1944).


title: Creekit

text: Creekit ovat amerikan alkuperäisasukkaita, jotka tunnetaan myös heidän alkuperäisellä nimellään "muscogeet", jolla voidaan nykyisin tarkoittaa useita eri intiaaniheimoja. Suurin osa creekeistä asuu Oklahomassa ja Alabamassa, mutta heidän alkuperäiset asuinalueensa ulottuivat myös Georgiaan ja Floridaan. He kuuluivat niin sanottujen viiden sivistyneen heimon joukkoon.


title: Creekit

text: Creekien esi-isät olivat osa Mississippin kulttuuria ja he asuivat nykyisen Tennesseen ja Alabaman alueella. He eivät muodostaneet samanlaista kiinteää kokonaisuutta heimona kuin muut intiaani-heimot, vaan creek-heimo koostui suurimmaksi osaksi itsenäisistä kyläyhteisöistä.


title: Creekit

text: Yhdysvaltain vapaussota jakoi creekit kahteen osaan. Etelässä asuvat creekit olivat puolueettomia, ja pohjoisessa asuvat taistelivat brittien puolella. Kun sota päättyi 1783, Iso-Britannia luovutti creekien alueet Yhdysvalloille. Alexander McGillivray nousi creekien johtajaksi ja onnistui neuvottelemaan Yhdysvaltojen kanssa sopimuksen, jossa Yhdysvallat tunnusti creekien itsehallinnon, tosin suuria alueluovutuksia vastaan. Yhdysvallat petti sopimuksen McGillivrayn kuoleman jälkeen ja yhä suurempia osia creekien alueita liitettiin Georgian osavaltioon. George Washington määräsi, että intiaanit olisi sopeutettava länsimaiseen kulttuuriin ja tätä tehtävää hoitamaan valittiin Benjamin Hawkins. Hän opetti creekeille eurooppalaisen tekniikan hyödyntämistä maataloudessa ja creekeistä tuli yksi viidestä sivistyneestä heimosta. Kehitys katkesi kuitenkin creek-sotaan 1812.


title: Creekit

text: Creek-sota alkoi creekien sisällissotana, mutta Yhdysvallat sekaantui siihen nopeasti. Sotaa käytiin amerikkalaisten ja amerikkalaismielisten creekien ja uudistuksia vastustavien creekien välillä. Sota päättyi 1814 ja sen seurauksena creekit joutuivat luovuttamaan alueensa Yhdysvalloille. Myös amerikkalaisten puolella taistelleet creekit joutuivat luovuttamaan alueensa. Alabaman osavaltio muodostettiin suurimmaksi osaksi creekien luovuttamalle maalle. Maaluovutukset johtivat siihen, että monet creekit pakenivat Floridaan, jossa heistä muodostui seminolien heimo.


title: Creekit

text: Suurin osa creekeistä asuu Oklahomassa, jonne heidät siirrettiin monien muiden heimojen mukana 1834, mutta myös Alabamassa on creekien reservaatti. Kuten monien muidenkin intiaani-heimojen, myös creekien talous perustuu suurilta osin kasinoihin ja matkailuun. Creekien yhteishenkeä pidetään yllä festivaalein ja esimerkiksi haavipalloturnauksin.


title: Y6 ja Y7

text: Y6 oli ruotsalainen dieselmoottorivaunusarja, jota valmistettiin Ruotsin valtionrautateille vuosina 1953–1961 yhteensä 378 kappaletta. Samalla valmistettiin 321 kappaletta liitevaunuja. Moottorivaunuja valmistivat Hägglund & Söner, Aktiebolaget Svenska Järnvägsverkstäderna, Kalmars Mekaniska Verkstad ja Eksjöverken. Yksiköt olivat käytössä Ruotsin sähköistämättömällä rataverkolla 1950-luvulta aina 1980-luvulle. Sähköistetyille rataosuuksille oli omat sähkömoottorivaunutyyppinsä, X16 ja X17. Ensimmäiset Y6:et aloittivat liikenteen Bodenin ja Haaparannan välillä.


title: Y6 ja Y7

text: Alkuperäinen versio oli Y6, jota valmistettiin vuosina 1953–1957 yhteensä 251 kappaletta. Sen istuimet olivat yksinkertaiset ja pienet, paikkaluvuksi saatiin 53. Viimeinen Y6 poistettiin liikenteestä vuonna 1983, mutta joitakin niistä muunnettiin ratatyövaunuiksi. Vaunuja myös myytiin 26 kappaletta Tanskaan yksityisradoille.


title: Y6 ja Y7

text: Uudemmassa Y7:ssä oli kookkaammat istuimet ja paikkaluku oli ainoastaan 47. Niitä valmistettiin vuosina 1957–1960 yhteensä 122 kappaletta. Lisäksi seitsemän Y6:ta ja Y8:aa muutettiin Y7-sarjaan. Viisi niistä on myyty Norjan valtionrautateille ja tanskalaisille yksityisradoille. Y7-versiot olivat Ruotsissa käytössä vuoteen 1989.


title: Y6 ja Y7

text: Y8 oli nopeampikulkuisempi versio käytettäväksi Keski-Ruotsin radoilla. Ne oli muutettu aiemmasta Y6-versiosta.


title: Y6 ja Y7

text: Y6- ja Y7-sarjan moottorivaunuihin perustuvat Suomessa käytössä olleet "lättähatut" eli Dm6- ja Dm7-sarjat, jotka valmisti suomalainen Valmet ruotsalaiselta Hilding Carlssonilta hankitulla lisenssillä.


title: Rungsted Seier Capital

text: Rungsted Seier Capital on tanskalainen jääkiekkoseura, jonka kotipaikka on Rungsted. Joukkue pelaa Tanskan pääsarjassa Metal Ligaenissa. Seura toimi aiemmin nimellä Rungsted Cobras, mutta se vaihtoi nimeä 2004. Joukkue pelaa silti edelleen Rungstedissa, ja se on voittanut Tanskan mestaruuden vuonna 2003.


title: ERP

text: ERP lyhennettä käytetään seuraavista asioista:


title: Pico Cristóbal Colón

text: Pico Cristóbal Colón on Kolumbian korkein vuori ja prominenssiltaan maailman viidenneksi suurin vuori. Lähin sitä korkeampi vuori on Cayambe 1 288 kilometrin päässä. Huipulla on pysyvä lumipeite, kuten muillakin läheisillä vuorilla. Vuori kuuluu erilliseen Sierra Nevada de Santa Martan vuoristoon Andien lähellä.


title: Pico Cristóbal Colón

text: On mahdollista, että lähellä sijaitseva Pico Simón Bolívar on Pico Cristóbal Colónia korkeampi. Siinä tapauksessa Pico Simón Bolívar on sekä Kolumbian korkein että prominenssiltaan maailman viidenneksi suurin vuori.


title: Young Noble

text: Rufus Cooper III (s. 21. maaliskuuta 1978, tunnetaan myös nimellä Young Noble) on amerikkalainen rap-artisti. Hän kuuluu Tupac Shakurin perustamaan Tha Outlawz rap-yhtyeeseen.


title: Young Noble

text: Noble esiintyi ensimmäisen kerran Shakurin albumilla "" kappaleissa "Hail Mary", "Life of an Outlaw", "White Man'z World" ja "Just Like Daddy".


title: Young Noble

text: Hän esiintyi vuoden 1999 joulukuussa ilmestyneen Tupacin albumin Still I Rise kappaleessa.


title: SønderjyskE Ishockey

text: SønderjyskE Ishockey on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Joukkue on yksi SønderjyskEn jaostoista. Seuralla on myös toimintaa jalkapallossa ja käsipallossa. Seura on kotoisin pienestä Vojensin kaupungista.


title: SønderjyskE Ishockey

text: 25. joulukuuta 2018. http://www.soenderjyske.dk


title: Dravidat

text: Dravidat ovat Intiassa, Pakistanissa, Sri Lankassa ja muualla eteläisessä Aasiassa asuvia kansoja, jotka puhuvat dravidakieliä. Dravidakansoihin kuuluvat muiden muassa tamilit.


title: Heksyyni

text: Heksyyni on kuuden hiiliatomin ja kymmenen vetyatomin muodostama kemiallinen yhdiste, jossa on joidenkin hiiliatomien välillä oltava yksi kovalenttinen kolmoissidos. Heksyyni kuuluu hiilivetyihin ja tarkemmin luokiteltuna alkyyneihin, joita ovat myös etyyni, propyyni, butyyni, pentyyni, oktyyni, nonyyni ja dekyyni. Heksyynin molekyylikaava on CH.


title: Ruskeat levät

text: Ruskeat levät tai sukasiimaiset ("Heterokontophyta" tai "Stramenopila") on "Chromalveolata"-kuntaan kuuluva kehityslinja, johon kuuluu noin 10 500 levämäistä ja sienimäistä eliölajia. Ruskeat levät on esitetty joko luokkina ruskeiden levien kaaressa tai erillisinä kaarina "Chromalveolata"-kunnassa. Näistä luokitteluvaihtoehdoista huolimatta ne muodostavat monofyleettisen eli kehityshistoriallisesti yhtenäisen taksonin. Ruskeiden levien taksonia ei pidä käsitteellisesti sekoittaa ruskoleviin, jotka ovat ruskeiden levien eräs alaryhmä.


title: Ruskeat levät

text: Suurin osa ruskeisiin leviin kuuluvista taksoneista on erilaisia yhteyttäviä leviä, jotka käsittävät kaikenkokoisia organismeja yksisoluisista piilevistä aina valtamerten monikymmenmetrisiin ruskoleviin. Levien lisäksi ruskeiden levien kehityslinjaan kuuluu erilaisia ulkoisilta olemuksiltaan sienimäisiä eliöitä, kuten munasienet, joihin lukeutuu esimerkiksi perunaruttoa aiheuttava "Phytophthora infestans". Näitä sienimäisiä ryhmiä on kutsuttu myös leväsieniksi. Sienimäisten ryhmien kuuluminen samaan kehityslinjaan levämäisten kanssa on selvinnyt vasta 1990-luvulla molekulaaristen tutkimusmenetelmien (mm. DNA- ja RNA-analyysit) käyttöönoton jälkeen. Sitä ennen niitä pidettiin alkeellisina sieninä.


title: Ruskeat levät

text: Yhteyttävät ruskeat levät saivat alkunsa, kun ruskeiden levien kantamuoto otti soluunsa endosymbiontiksi varhaisen punalevän tai glaukofyytin. Evoluution kuluessa endosymbiontti surkastui, ja nykyään siitä on jäljellä ruskeiden levien viherhiukkasten ympärillä oleva ylimääräinen kalvopari. Ruskeiden levien sienimäiset eliöryhmät ovat joko eriytyneet omiksi ryhmikseen ennen tämän endosymbioosin tapahtumista tai sitten ne ovat menettäneet viherhiukkaset evoluution kuluessa. Ruskeat levät ovat huomattavasti nuorempi eliöryhmä kuin kasvit ja viherlevät sekä punalevät. Varhaisimmat fossiilit ovat liitukaudelta noin 120 miljoonaa vuotta vanhoista kerrostumista. Eri ryhmien evoluutio on ollut nopeaa, ja esimerkiksi suurilla ruskolevillä tavattavat huomattavan erikoistuneet sekovarsirakenteet, jotka muistuttavat suuresti kasvien juuria, varsia ja lehtiä, ovat kehittyneet paljon nopeammin kuin kasvien ja viherlevien vastaavat rakenteet.


title: Ruskeat levät

text: Ruskeiden levien kantamuodolla on ollut kaksi uintisiimaa eli flagellaa. Nykyäänkin tähän ryhmään kuuluvilla eliöillä on yleensä uintisiimallinen elämänvaihe. Toisessa uintisiimassa on pitkin sen pituutta kahdessa rivissä jäykkiä sukasia eli mastigoneemoja, joiden vuoksi ruskeita leviä on kutsuttu myös "sukasiimaisiksi". Piilevillä uintisiimat ovat evoluution kuluessa hävinneet, poikkeuksena joidenkin lajien sukusolut. Ruskolevillä puolestaan uintisiimallisia ovat parveiluitiöt.


title: Ruskeat levät

text: Ruskeisiin leviin kuuluvien eliöryhmien keskinäiset sukulaisuudet ovat alkaneet hahmottua molekyylisystemaattisilla menetelmillä. Vuonna 2009 niiden polveutuminen on esitetty seuraavasti:


title: Scott Young

text:
Scott Allen Young (s. 1. lokakuuta 1967 Clinton, Massachusetts, Yhdysvallat) on yhdysvaltalainen entinen ammattilaisjääkiekkoilija. Pelipaikaltaan hän oli oikea laitahyökkääjä. Pitkällä NHL-urallaan Young pelasi 1181 ottelua, tehden 342 maalia ja 414 syöttöpistettä yhteensä 756 tehopistettä.
Young aloitti uransa high schoolinsa St. Mark's Lionsin joukkueessa puolustajana vuonna 1984 ja hän pääsi pelaamaan vuoden 1985 nuorten MM-kisoihin. High schoolin jälkeen Young siirtyi Bostonin yliopiston joukkueeseen kahdeksi vuodeksi. Hän kehittyi juniorina etenkin nopeaksi luistelijaksi, yläpään karvaajaksi ja tarkaksi laukojaksi, joten hän siirtyi laitahyökkääjäksi. Young osallistui nuorten MM-maajoukkueeseen myös 1986 ja 1987. Hartford Whalers varasi nuoren hyökkääjän vuoden 1986 numerolla 11.


title: Scott Young

text: Youngista tuli ammattilainen, kun hän solmi sopimuksen Hartfordin kanssa kaudeksi . Ensimmäisellä kaudellaan hän pelasi vain 13 ottelua, mutta jo seuraavalla kaudella Young pelasi miltei täyden kauden. Ammattilaisuransa kolmas kausi oli hänen ensimmäinen yli 20 maalin kautensa, ja samalla hän nousi Hartfordin luottopelaajiin. Kausi ei kuitenkaan alkanut odotetusti, ja Young sai 34 ottelussa aikaan vain 6 maalia ja 9 syöttöä. Hartford myikin Youngin Pittsburgh Penguinsiin vaihdossa Rob Browniin. Pittsburgh voitti tuolla kaudella Stanley Cupin, jolloin Young pääsi juhlimaan ensimmäistä mestaruuttaan.


title: Scott Young

text: Kauden päätyttyä Youngin ja Pittsburghin välille tuli erimielisyyksiä ja voimassa olleesta sopimuksesta huolimatta hän siirtyi kaudeksi 1991–1992 HC Bolzanon joukkueeseen, joka pelasi sekä Italian Serie A:ssa että Alpenligassa. Youngin Euroopan visiitti jäi kuitenkin vain kauden mittaiseksi, kun Pittsburgh myi oikeutensa Youngiin Quebec Nordiquesille kaudella Bryan Fogartya vastaan. Young palasi NHL:ään ja Quebecissä hänen uransa lähti jälleen nousuun ja hän pysyi seuran organisaatiossa kauteen asti, vaikka seura muutti Quebecistä Coloradoon 1995. Kauden työsulun aikana Young kävi pelaamassa viisi ottelua Saksan DEL-liigassa Frankfurt Lionsin ja EV Landshutin riveissä. Colorado Avalanchen paidassa Young voitti toisen Stanley Cupinsa kaudella .


title: Scott Young

text: Sopimuksen päätyttyä Young teki kauden mittaisen sopimuksen Mighty Ducks of Anaheimin kanssa. Anaheim ei selvinnyt pudotuspeleihin ja kaudeksi Young siirtyi St. Louis Bluesiin. St. Louisissa hän pelasi neljä kautta, joista oli hänen uransa paras tehoin 44 maalia ja 30 syöttöä. Neljän kauden jälkeen Young siirtyi vapaana agenttina Dallas Starsiin, jossa hän pelasi tuhannen NHL-ottelunsa. Samalla hänen tehonsa alkoivat hiipua.


title: Scott Young

text: Young edusti Yhdysvaltain jääkiekkomaajoukkuetta nuorten MM-kisoissa 1985, 1986 ja 1987.


title: Scott Young

text: Hän pelasi myös jääkiekon MM-kisoissa 1994, sekä maailmancupissa 1996 ja vuosien 1988, 1992 ja 2002 talviolympialaisissa.


title: Antoon Emeric Marcel De Roo

text: Antoon Emeric Marcel De Roo (1936 – 25. helmikuuta 1971) oli lintutieteilijä, joka tutki afrikkalaisia lintuja.


title: Antoon Emeric Marcel De Roo

text: De Roo tutki museolintuja Tervurenissa sijaitsevassa "Musée Royal de l’Afrique Centrale" museossa.


title: Antoon Emeric Marcel De Roo

text: Vuonna 1967 De Roo nimesi edwardjärvenbulbulin ("Chlorocichla prigoginei") Brysselissä ilmestyneessä "Revue de zoologie et de botanique africaines" -julkaisussa. De Roo nimesi myös sokkokiitäjien suvun "Schoutedenapus".


title: Rajaton valta

text: Rajaton valta on poliittinen jännityselokuva vuodelta 1997. Sen on ohjannut Clint Eastwood, joka näyttelee siinä myös pääosaa. Se pohjautuu David Baldaccin samannimiseen kirjaan.


title: Rajaton valta

text: Mestarivaras Luther Whitney (Eastwood) haluaa lopettaa riskialttiin työnsä ja vetäytyä taiteen pariin. Hän päättää kuitenkin tehdä vielä yhden ison keikan miljonääri Walter Sullivanin (Marshall) asuntoon tämän ollessa ulkomailla. Kaikki sujuu hyvin Lutherin kerätessä säkkiinsä timantteja ja koruja, kunnes hän kuulee jonkun tulevan. Se on Sullivanin vaimo, joka ei lähtenytkään miehensä mukaan, ja itse Yhdysvaltain presidentti Allen Richmond (Hackman), joka on Sullivanin hyvä ystävä. Luther menee piiloon ja näkee heidän kuhertelevan. Leikki yltyy rajuksi ja alkaa suoranainen tappelu, joka päättyy presidentin turvamiesten (Glenn ja Haysbert) ampuessa naisen. Kun he ovat siistineet paikat ja keksineet peitetarinan, he näkevät Lutherin joka juuri ja juuri pääsee karkuun. Hän aikoo paeta maasta, mutta kun hän näkee TV:ssä presidentin valehtelevan ja pahoittelevan Sullivanille vaimon kuolemaa, Luther päättää, ettei aiokaan paeta, vaan aikoo laittaa hänet vastuuseen.


title: Vilho Korte

text: Vilho Korte () oli suomalainen jääkärimajuri. Korte oli sotilasoppinsa Saksasta hakenut jääkäri, joka joutui taisteluihin niin ensimmäisessä maailmansodassa kuin Suomen sisällissodassakin ja toisen maailmansodan aikana talvi- ja jatkosodassa. Näistä ansioistaan hänelle myönnettiin lopulta kolmannen luokan Vapaudenristi kahteen kertaan ja saksalaisten myöntämä toisen luokan Rautaristi.


title: Vilho Korte

text: Kortteen vanhemmat olivat maanviljelijä Matti Korte ja Maria Loviisa Kiuru. Hänet vihittiin avioliittoon vuonna 1926 Aili Ada Eugeline Hästeskon kanssa.


title: Vilho Korte

text: Korte kävi kansakoulun ja suoritti viidennen luokan oppimäärän Helsingin suomalaisessa lyseossa vuonna 1926 sekä Taistelukoulun komppanianpäällikkökurssin vuonna 1928 ja asemestarikurssin (osittain) vuosina 1931–1932.


title: Vilho Korte

text: Korte liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 8. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamalta paluun jälkeen 2. konekiväärikomppaniaan 10. heinäkuuta 1917 ja osallistui samana vuonna Polangenissa järjestetyille erikoiskursseille (pommarikurssi).


title: Vilho Korte

text: Korte komennettiin Saksasta Suomeen 2. joulukuuta 1917 ja hän saapui Aspuskäriin Merikarvialle aselaiva S/S Equityn toisella retkellä 8. joulukuuta 1917. Suomessa hän toimi aluksi sotilaskouluttajana Jyväskylässä, mistä hän siirtyi samoihin tehtäviin 9. tammikuuta 1918 Karstulan alueelle. Karstulassa hänen tehtävänään oli antaa sotilaskoulutus paikallisille suojeluskuntajoukoille ja muodostaa näin koulutetuista joukoista kaksi komppaniaa, joista toisen piti olla konekiväärikomppania. Karstulasta hän jatkoi matkaansa Viitasaarelle ja Kivijärvelle, missä hän niin ikään koulutti paikallisia suojeluskuntajoukkoja, jotka koostuivat lähinnä paikkakuntien opiskelijoista ja viljelijöistä. Edellä mainituista joukoista hän kokosi joukon, joka 1. helmikuuta 1918 hänen johdollaan riisui aseista Jyväskylän oluttehtaalle majoitetut venäläiset joukot ilman tulitaistelua, jonka jälkeen hän johdatti joukkonsa Haapakoskelle ja edelleen Vilppulaan. Vilppulasta hänet komennettiin 7. helmikuuta 1918 osastoineen Savon rintamalle Mäntyharjulle, missä otti osaa Papinpojan taisteluun ja kirkonkylän valtaukseen.


title: Vilho Korte

text: Mäntyharjulta hänet siirrettiin joukkoineen Eväjärvelle, missä osasto liitettiin Pohjois-Hämeen rykmentin II pataljoonan 3. komppaniaksi, hänen jatkaessa nyt nimitettynä komppanianpäällikkönä. Korte otti osaa sisällissodan taisteluihin edellä mainittujen lisäksi Vilppulassa, Länkipohjassa, Vilkkilässä, Haavistolla, Kokkolankylässä, Orivedellä, Lempäälässä, Tampereella ja Viipurissa. Näissä käymissään taisteluissa hän haavoittui yhden kerran lievästi Hatanpäässä 25. maaliskuuta 1918.


title: Vilho Korte

text: Korte määrättiin sisällissodan jälkeen 16. toukokuuta 1918 alkaen 7. komppanian päälliköksi Pohjois-Hämeen rykmenttiin, josta hänet siirrettiin joukko-osaston hajottamisen jälkeen 18. heinäkuuta 1918 alkaen Suomen valkoiseen kaartiin, missä hänet sijoitettiin nuoremmaksi upseeriksi. Valkoisessa kaartissa hän oli useita kertoja muun muassa komppanianpäälliköiden viransijaisena sekä rykmentin ase- ja konekivääriupseerina. Hänet nimitettiin 1. elokuuta 1928 alkaen 1. konekiväärikomppanian päälliköksi, josta hänet siirrettiin 8. lokakuuta 1930 Aseseppäkoulun koulutusupseeriksi ja 1. heinäkuuta 1933 alkaen kaasunsuojelu-upseeriksi Keski-Suomen rykmenttiin. Rykmentissä hänet nimitettiin 14. joulukuuta 1934 alkaen 5. komppanian päälliköksi ja 16. toukokuuta 1937 alkaen 1. konekiväärikomppanian päälliköksi. Sisällissodan jälkeisinä aikoina hänellä oli myös muutama komennustehtävä, kun hän oli komennettuna opetusupseeriksi Sortavalan rajavartioryhmään 14. marraskuuta – 31. joulukuuta 1918 väliseksi ajaksi ja jalkaväkiupseeriksi Tampereen itäisen sotilaspiirin esikuntaan 1. maaliskuuta 1932 – 1. elokuuta 1933 väliseksi ajaksi.


title: Vilho Korte

text: Korte osallistui talvisotaan pataljoonan komentajana Jalkaväkirykmentti 28:ssa, josta hänet siirrettiin Kenttätäydennyspataljoona 10:n komentajaksi. Hän siirtyi täydennyspataljoonan komentajana pataljoonan komentajaksi Jalkaväkirykmentti 23:een, josta hänet siirrettiin edelleen Työpataljoona 11 komentajaksi. Vielä ennen sodan päättymistä hänet siirrettiin yhteysupseeriksi III Armeijakunnan esikuntaan. Hän otti osaa talvisodan taisteluihin Taipaleella. Sotatoimien päätyttyä hänen tehtäväkseen tuli johtaa Käkisalmen alueen evakuointia.


title: Vilho Korte

text: Välirauhan aikana hän toimi aluksi edelleen yhteysupseerina, kunnes hänet siirrettiin myöhemmin pataljoonan komentajaksi Jalkaväenkoulutuskeskus 3:een, josta hänet siirrettiin edelleen Jalkaväkirykmentti 43:een. Seuraavaksi hänet siirrettiin pataljoonan komentajan viransijaiseksi 10. Prikaatiin, missä hän jatkoi varsinaisen komentajan palattua komentajan apulaisena. Myöhemmin hän toimi prikaatin aliupseerikoulun johtajana. Prikaatista hän siirtyi Suojeluskuntajärjestöön, missä hänet sijoitettiin toiseksi sotilasohjaajaksi Lahden suojeluskuntapiiriin.


title: Vilho Korte

text: Jatkosodan puhjettua Korte määrättiin 49. Kuormastokomppanian päälliköksi, mistä hänet siirrettiin edelleen Jääkäripataljoona 1:n konekiväärikomppanianpäälliköksi. Jääkäripataljoonasta hänet siirrettiin pataljoonan komentajaksi Jalkaväkirykmentti 5:een ja edelleen Jalkaväenkoulutuskeskus 1:een. Vuonna 1942 hänet nimitettiin Lahden varuskunnan komendantiksi ja edelleen Lahden suojeluskuntapiirin 1:n toimiston päälliköksi, missä tehtävässä hän oli vuoteen 1943 saakka. Lopulta hänet siirrettiin pataljoonan komentajaksi Järjestyskeskus 1:een, missä hän palvelikin sodan loppuun saakka. Korte otti osaa jatkosodan taisteluihin Tolvajärvellä, Aittojoella, Moisiovaaralla, Onkamuksessa, Säämäjärvellä, Markelitsassa, Villavaaralla ja Suojunjoella.


title: Vilho Korte

text: Korte jatkoi sotien jälkeen palveluaan Järjestyskeskuksessa, josta hänet siirrettiin piakkoin lakkautuspalkalle ja hän siirtyi Vakuutusyhtiö Salaman palvelukseen Lahteen tarkastajaksi. Vuonna 1949 hän siirtyi Rauma-Repola Oy:n palvelukseen Lahden tehtaille mittamieheksi, missä hän työskentelikin sitten aina vuoteen 1965 saakka.


title: Johan Kröger

text: Johan Ferdinand Kröger () oli suomalainen jääkärikapteeni.


title: Johan Kröger

text: Hänen vanhempansa olivat asioitsija Juho Abraham Kröger ja Hilda Maria Tikkanen. Hänet vihittiin avioliittoon vuonna 1904 Lydia Juhlenskyn kanssa, josta hän erosi vuonna 1909.


title: Johan Kröger

text: Kröger kävi viisi luokkaa reaalilyseota. Hän suoritti asevelvollisuutensa 6. Suomalaisesta tarkk'ampujapataljoonassa Mikkelissä vuosina 1899–1901.


title: Johan Kröger

text: Kröger työskenteli lennätinreviisorina Lennätinlaitoksessa ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 7. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Johan Kröger

text: Kröger saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan Päämajan radioasemalle.


title: Johan Kröger

text: Sisällissodan jälkeen Kröger määrättiin Valamon radioaseman päälliköksi. Armeijasta hän erosi 5. marraskuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Pyhäjärven suojeluskuntaan, missä hän palveli 1. elokuuta 1920 saakka. Kröger menehtyi 25. tammikuuta. 1921 tapaturmeisesti.


title: Luettelo kuntaliitoksista Suomessa kunnittain

text: Tämä on luettelo kuntaliitoksista Suomessa kunnittain. Luettelossa esitetään kuntajaon muutokset Suomessa (niin sanotut kuntaliitokset) Suomen nykyisellä alueella kunnittain.


text: Suomen nykyiset kunnat ja niihin liitetyt Suomen entiset kunnat esitetään luettelossa maakunnittain ja seutukunnittain vallitsevan maakunta- ja seutujaon mukaan. Luettelossa eivät ole mukana osakuntaliitokset, tulevat kuntaliitokset eivätkä luovutetuilla alueilla tehdyt liitokset. Kaupungit on lihavoitu.


title: Alexandre Prigogine

text: Alexandre Prigogine (1913 Moskova – toukokuu 1991 Bryssel) oli venäläis-belgialainen lintutieteilijä, kemisti ja geologi.


title: Alexandre Prigogine

text: Prigogine muutti perheensä mukana Saksaan pakoon Venäjän vallankumousta. Belgiaan he muuttivat vuonna 1929. Hän väitteli kemian tohtoriksi Brysselin yliopistossa ja muutti Belgian Kongoon 1938 tutkimaan mineraaleja. Vuonna 1946 hän tapasi Henri Schoutedenin Tervurenissa ja tämä innosti Prigoginea keräämään lintuja ja osallistumaan Kongon linnuston kartoittamiseen. Prigogine lähetti paikallisia keräilijöitä eri puolille Kongoa ja keräsi yli 20 000 linnunnahan kokoelman.


title: Alexandre Prigogine

text: Alexandre Prigoginen veli Ilya Prigogine sai kemian Nobel-palkinnon vuonna 1977.


title: Alexandre Prigogine

text: Prigogine löysi muutamia uusia lintulajeja ja alalajeja. Hän nimesi ainakin kongonkiitäjän ("Schoutedenapus schoutedeni").


title: Harry Orvomaa

text: Emanuel Zwi Harry Orvomaa (vuoteen 1944 Orscholik; 14. maaliskuuta 1927 Helsinki – 9. syyskuuta 1990 Helsinki) oli suomalainen muusikko ja Scandia-musiikin toimitusjohtaja.


title: Harry Orvomaa

text: Hänen vanhempansa olivat Rachel (o.s. Fiedler) ja Alter Samuel Orscholik. Äiti oli takkikauppias, hänellä oli liike Fredrikinkadulla Helsingissä, ja isällä oli pukutehdas Star. Nimi Orscholik suomalaistettiin 1940-luvun alussa muotoon Orvomaa.


title: Harry Orvomaa

text: Orvomaa soitti rumpuja, tyylilajinaan jazz. Hän ajautui musiikkibisnekseen harrastuksensa kautta ja kehitti itselleen ”hittivainun” eli löysi kappaleita, jotka olivat juuri suomalaiseen makuun ja toteutti ne hyvin käännettyinä ja sovitettuina, sovittajana usein Jaakko Salo. Orvomaa teki elämäntyönsä Scandia-Musiikin toimitusjohtajana ja löysi monille suomalaisille rakkaat tähdet, kuten Danny ja Johnny. Scandia-Musiikki oli ensimmäinen suomalainen kustantamo ja levy-yhtiö, jolla oli sanoittaja ja suomentaja kuukausipalkalla. Heitä oli muun muassa Juha Vainio.


title: Harry Orvomaa

text: Orvomalla oli lukuisia luottamustehtäviä alan järjestöissä, kuten Teosto ry:ssä, Musiikin tiedotuskeskuksessa (nyk. FIMIC), Suomen Musiikkikustantajat ry:ssä sekä Ääni- ja kuvatallennetuottajat ÄKT r:ssä.


title: Harry Orvomaa

text: Orvomaa on haudattu Helsingin juutalaiselle hautausmaalle.


title: Valkopäälepinkäiset

text: Valkopäälepinkäiset ("Eurocephalus") on lepinkäisten heimoon kuuluva varpuslintusuku. Siihen kuuluu kaksi lajia:


title: 666 (Billy Talentin albumi)

text: 666 Live on kanadalaisen Billy Talentin vuonna 2007 julkaisema live-DVD-kokoelma, jossa on Billy Talentin Brixtonin ja Düsseldorfin keikalta nauhoitetut DVD:t ja Düsseldorfin keikalta äänitetty CD.


title: 666 (Billy Talentin albumi)

text: Live-DVD BrixtonistaLive-DVD DüsseldorfistaLive-DVD NürnbergistäLive-CD Düsseldorfista


title: 666 (Billy Talentin albumi)

text: Brixtonin DVDDüsseldorfin DVDLive-CD Düsseldorfin keikalta


title: Mała Panew

text: Mała Panew () on Oderin sivujoki Sleesiassa, Puolassa. Se on 132 kilometriä pitkä ja virtaa pääasiassa metsäalueiden halki. Joki saa alkunsa Ylä-Sleesiasta, Krusinin kylästä läheltä Myszkówia. Brynican alkulähde sijaitsee vain neljän kilometrin päässä. Mała Panew laskee Oderiin Czarnowąsyn () kylässä Opolen koillispuolella.


title: Lepinkäiset (suku)

text: Lepinkäiset ("Lanius") on lepinkäisten heimoon kuuluva lintusuku. Sukuun kuuluu 30 lajia.


title: Herlev Hornets

text: Herlev Hornets on tanskalainen jääkiekkoseura Kööpenhaminan läheltä Herlevistä. Joukkue pelasi Tanskan pääsarjassa AL-Bank Ligaenissa. Kaudesta 2010–11 lähtien sen tilalla Tanskan pääsarjassa on pelannut Herlev Eagles. Herlev Hornets keskittyy junioritoimintaan.


title: Rødovre Mighty Bulls

text: Rødovre Mighty Bulls on tanskalainen jääkiekkojoukkue ja on osa Rødovre Skøjte og Ishockey Klub – RSIK :iä. Joukkue pelaa kotiottelunsa Rødovre Skøjte Arenalla Rødovressa. Joukkueen päävalmentaja on ruotsalainen Magnus Bogren. Joukkue on voittanut Tanskan Mestaruuden 6 kertaa: 1978, 1983, 1985, 1986, 1990 ja 1999.


title: Kantosiipialus

text: Kantosiipialus on vedessä kulkeva alus, jonka rungon alle on asennettu tukitankojen varaan kantosiivet. Aluksen kiihdyttäessä vauhtiaan nämä siivet tuottavat yhä enemmän nostovoimaa kunnes runko nousee vedestä ja alus kulkee kantosiipiensä varassa. Tämä vähentää merkittävästi aluksen vastusta, jolloin se voi saavuttaa vedessä suurempia nopeuksia.


title: Kantosiipialus

text: Ensimmäisen aluksen, jossa veneen rungon alle oli sijoitettu vastusta vähentävät kantosiivet, rakensi tiettävästi italialainen insinööri Enrico Forlanini vuonna 1900. Alus saavutti tuolloin valtaisan, 70 kilometrin tuntinopeuden. Muista kantosiipialusta kehitelleistä henkilöistä mainittakoon Alexander Graham Bell, joka yhdessä vaimonsa ja insinööri Casey Baldwinin kanssa kävi testaamassa "Forlanin" alusta Maggiorejärvellä vuonna 1910. Bell osti "Forlanin" patentin ja kehitti siitä oman "HD-4" -kantosiipialuksen. Vuonna 1919 kyseinen alus teki uuden veneiden nopeusennätyksen, 114 kilometriä tunnissa.


title: Kantosiipialus

text: Kantosiipialuksia ovat esimerkiksi Olympia-tyypin kantosiipialukset sekä Helsingin ja Tallinnan välillä vuosina 1997–2008 liikennöineet Linda Linen "Jaanika" ja "Laura".


title: Kantosiipialus

text: Vuosina 1961-1965 liikennöi Turun ja Tukholman välillä Italiasta vuokrattu 120-paikkainen "Alistafaco" -tyyppinen kantosiipialus "Sirena". Liikenne osoittautui kuitenkin tappiolliseksi ja alus palasi Italiaan.


title: Kantosiipialus

text: Suomen ensimmäinen kantosiipialus oli Raketa-luokan "Tehi", joka vuosina 1962–1983 liikennöi Lahden ja Jyväskylän välillä Vesijärvellä ja Päijänteellä.


title: Kantosiipialus

text: Lahdesta on 2000-luvulla liikennöinyt tilausristeilijänä toinen Raketa-kantosiipialus "Rosetta". Keiteleellä, Päijänteellä ja Vesijärvellä on myös vuodesta 2009 liikennöinyt Polesje-luokan "Suvi Express", joka taittaa Jyväskylän ja Lahden välin kolmessa tunnissa.


title: Hvidovre Fighters

text: Hvidovre Fighters on tanskalainen jääkiekkoseura, joka pelaa Tanskan pääsarjassa Metal Ligaenissa. Joukkue tulee Hvidovresta, Kööpenhaminan lähistöltä.


title: Henri Schouteden

text: Henri Schouteden (3. toukokuuta 1881 Bryssel – 15. marraskuuta 1972 Bryssel) oli belgialainen eläintieteilijä, joka tutki Keski-Afrikan linnustoa.


title: Henri Schouteden

text: 24-vuotiaana Schouteden väitteli filosofian tohtoriksi Brysselin yliopistossa. Samaan aikaan hän oli sekä Belgian eläintieteellisen yhdistyksen että Hyönteistieteellisen seuran pääsihteeri, ja oli julkaissut jo 30 tieteellistä kirjoitusta. Sittemmin hän toimi Tervurenissa sijaitsevan Musée Royal de l’Afrique Centralen johtajana vuodesta 1927 alkaen. Vuonna 1911 hän ryhtyi julkaisemaan "Revue de Zoologie et de Botanique Africaines"-julkaisua, jota hän toimitti yhä ennen kuolemaansa. Schouteden julkaisi yli 500 kirjoitusta, erityisesti etiopialaiselta eläinmaantieteelliseltä alueelta.


title: Henri Schouteden

text: Nuorena Schouteden tutki "Hemiptera"-lahkon hyönteisiä. Myöhemmin hän ryhtyi tutkimaan Belgian Kongon linnustoa yhdessä James Chapinin kanssa. Hän kasvatti Tervurenin museon kokoelmia alkuaan 1 600 näytteestä 35 000:een näytteeseen 35 vuotta myöhemmin. Vuonna 1972 kokoelmassa oli jo yli 100 000 näytettä.


title: Henri Schouteden

text: Schouteden nimesi linnuista keltaharjalepinkäisen ("Prionops alberti"), sieppotimalin ("Kupeornis chapini") ja afrikanviitapöllön ("Phodilus prigoginei"), viimeksimainitun oppilaansa Alexandre Prigoginen kunniaksi.


title: Furuset Ishockey

text: Furuset I.F. on vuonna 1934 perustettu norjalainen jääkiekkoseura Furusetista Oslosta. Joukkue on osa Furuset Idrettsforeningenia, (FIF). Joukkue pelaa kotiottelunsa Furuset Forumilla jonka katsojakapasiteetti on 1 200. Joukkue pelaa Norjan toiseksi korkeimmalla I-divisioonassa. Joukkueen päävalmentajana toimii Magnus Rahm. Seura on viimeksi pelannut Norjan pääsarjassa GET-ligaenissa kaudella 2008-09.


title: Hockey Night

text: Hockey Nightia esitettiin aluksi vuosina 1995–2005, jossa nähtiin yksi jääkiekon SM-liigan ottelu, sekä viimeisen kahden vuoden aikana maksullista lisäohjelmistoa. Tuolloin alkuaikoina otteluita selosti Pentti Lindegren ja kommentaattoreina toimivat Kimmo Leinonen ja hänen jälkeensä Pekka Järvelä. Myöhemmin selostajaksi vaihtui Mika Saukkonen ja kommentaattorina oli Timo Jutila. Studioisäntänä toimi Kari Tyni ja kaukalonlaitatoimittajina olivat Kimmo Leinonen ja myöhempinä vuosina Mika Saukkonen, Mikko Grönman ja Inka Korhonen. Joskus kommentaattorina oli Jari Kurri. SM-liigan sunnuntaiottelut vähentyivät selvästi, kun lähetysoikeudet loppuivat MTV3-kanavalta.


title: Hockey Night

text: Ohjelma palasi ruutuun 2011, jolloin Hockey Night -tiimiin kuuluivat toimittaja Teemu Niikko, selostaja Antero Mertaranta, sekä asiantuntijakaarti: Hannu Aravirta, Juhani Tamminen, Jarmo Kekäläinen, Doug Shedden, Kari Jalonen, Mika Kortelainen ja Risto Dufva.


title: Hockey Night

text: Kun MTV sai itselleen jääkiekon MM-kisojen mediaoikeudet, MTV päätti nimetä kiekkokokonaisuutensa Hockey Nightiksi ja aloittaa Canal+:n perjantai-illoissa sekä lauantai-iltapäivissä uusia makasiiniohjelmia, joista kaksi vastaavat 2000-luvun alun Pakkiparia ja Fan Clubia. Hockey Night Extra on MTV3-kanavalla esitettävä ohjelma, joka esittää Canal+:n lähetyksestä "parhaat palat" ja käsittelee myös Euro Hockey Tour-turnausten aikana kyseisiä otteluita. Hockey Night Spotlight on lauantai-iltapäivien keskusteluohjelma, jossa otetaan Facebookin kautta vastaan yleisön kysymyksiä. Studio-osuudet kulkevat nimellä Hockey Night Live jalkapalloa käsittelevän vastaavanlaisen FUTIS+-ohjelman tapaan.


title: Jarmo Ilola

text: Jarmo Ilola (s. 25. elokuuta 1956) on entinen suomalainen maajoukkuetason jalkapalloilija. Urallaan hän toimi mm. Rovaniemen Palloseuran kapteenina. Pelipaikaltaan hän oli keskuspuolustaja.


title: Jarmo Ilola

text: Ilola voitti urallaan RoPSissa Suomen Cupin vuonna 1986.


title: Jarmo Ilola

text: Jarmon poika Jari Ilola on myös jalkapalloilija.


title: Kalle Kotimäki

text: Kalle Heikki Kotimäki () oli suomalainen jääkärikapteeni.


title: Kalle Kotimäki

text: Hänen vanhempansa olivat maanviljelijä Kalle Heikki Kotimäki ja Hilma Johanna Rinne.


title: Kalle Kotimäki

text: Kotimäki kävi kansakoulun ja Seppälän maamieskoulun vuosina 1910–1911 sekä suoritti yksityisesti viidennen luokan Mikkelin suomalaisessa lyseossa vuonna 1920. Hän kävi Haminan taistelukoulun vuonna 1918 ja upseerien täydennyskurssin vuonna 1924 ja taktiikan soveltamiskurssin Suojeluskuntain päällystökoulussa vuonna 1925.


title: Kalle Kotimäki

text: Kotimäki työskenteli palosotilaana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 21. joulukuuta 1915, josta hänet siirrettiin vielä samana päivänä pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän kuului myös pataljoonan soittokuntaan.


title: Kalle Kotimäki

text: Kotimäki saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. jääkärirykmentin 3. jääkäripataljoonan 3. komppaniaan. Hän otti osaa sisällissodan taisteluihin Tampereella, Kämärällä ja Viipurissa.


title: Kalle Kotimäki

text: Kotimäki siirrettiin sisällissodan jälkeen suoritetussa armeijan uudelleenjärjestelyssä Kaartin jääkäripataljoonaan, missä hän toimi nuorempana upseerina. Hänet siirrettiin 8. marraskuuta 1918 alkaen Itä-Suomen jalkaväkirykmentti 5:een, joka tunnettiin myöhemmin nimellä Pohjois-Savon rykmentti. Hän toimi rykmentissä nuorempana upseerina 6. komppaniassa ja myöhemmin 2. konekiväärikomppanian päällikkönä. Armeijasta hän erosi 2. syyskuuta 1920 ja siirtyi Suojeluskuntajärjestön palvelukseen 1. lokakuuta 1920 ja hänet sijoitettiin paikallispäälliköksi Riihimäen suojeluskuntaan, josta hänet siirrettiin 1. toukokuuta 1921 niin ikään paikallispäälliköksi Tuuloksen suojeluskuntaan, jossa hän palveli 30. huhtikuuta 1922 saakka.


title: Kalle Kotimäki

text:
Kotimäki siirrettiin seuraavaksi 1. toukokuuta 1922 Jaalan suojeluskuntaan, missä hän toimi paikallispäällikkönä 31. maaliskuuta 1927 saakka, jolloin hän erosi järjestöstä ja siirtyi siviilitehtäviin Pyhäjärven saha oy:n palvelukseen. Pyhäjärven sahalta hän siirtyi myöhemmin Vaasan vakinaisen palokunnan palvelukseen, missä hän palveli vuoteen 1930 saakka, jonka jälkeen hän siirtyi Myllymäellä sijaitsevan Pekkasen puutavaraliikkeen palvelukseen. Myöhemmin hän oli vielä Ähtärin suojeluskunnassa paikallispäällikkönä ja vuodesta 1937 alkaen työskenteli Valtion kivääritehtaalla talvisotaan saakka.
Kotimäki osallistui talvisotaan elintarvikekolonnan - ja kuormastopäällikkönä Jalkaväkirykmentti 68:ssa ja osallistui taisteluihin Vääräkoskella, Heponotkossa, Perossa, Talissa ja Tervajoella.


title: Kalle Kotimäki

text: Välirauhan aikana hän jatkoi samassa tehtävässä, kunnes jatkosodan puhjettua hänet siirrettiin komppanianpäälliköksi Jalkaväenkoulutuskeskus 9:ään ja edelleen Henkilötäydennyskeskus 9:ään. Henkilötäydennyskeskuksesta hänet siirrettiin pataljoonan talousupseeriksi Jalkaväkirykmentti 52:een, kunnes vuonna 1942 hänet komennettiin kuormastokomppanian päälliköksi 14. divisioonan Henkilötäydennyskeskus 1:een. Seuraavana vuonna hänet siirrettiin talouspäälliköksi Sotavankileiri 14:ään, missä hän palveli sodan loppuun saakka. Kotimäki osallistui jatkosodassa taisteluihin Pismajoella, Rukajärvellä ja Oudajoella. Rintamalta palattuaan hän vuokrasi myllyn Mikkelin Rokkalasta. Hänet haudattiin Heinävedelle.


title: Rita Strömmer

text: Rita Strömmer (s. 1968) on suomalainen televisiotoimittaja ja kuvaaja. Hän on opiskellut kuvausta ja leikkausta New Yorkissa the School of Visual Arts -taidekoulussa. Hän teki pitkään televisio-ohjelmia yhteistyössä aviomiehensä Rauli Virtasen kanssa. Sittemmin hän siirtyi MTV3:n ulkomaantoimitukseen ja on toiminut myös MTV3:n uutisankkurina. Hän on ollut ulkomaantoimittajana muun muassa Serbiassa ja Kreikassa.


title: Rita Strömmer

text: Strömmer on tehnyt useita omia ohjelmasarjoja, esimerkiksi MTV3:lle Ritan mitalla -sarjan ja Ritan retket -matkaohjelman, jonka hän kuvasi ja ohjasi muun muassa Borneolla ja Robinson Crusoe -saarella. YLE:n Teema-kanavalle hän ohjasi, kuvasi ja leikkasi kuusiosaisen matkaohjelman Egyptistä, Andalusiasta, Turkista, Iranista, Syyriasta ja Malesiasta.


title: Rita Strömmer

text: Strömmer osallistui Miss Suomi-kisaan vuonna 1992 ja hänet valittiin lehdistön ihannetytöksi. Hän toimi MTV3:n televisiokuuluttajana vuosina 1993–1994.


title: Rita Strömmer

text: Strömmer on ollut avioliitossa toimittaja Rauli Virtasen kanssa.


title: Ella Brigatti

text: Ella Annikki Kristiina Brigatti (s. 16. lokakuuta 1969 Imatra) on suomalainen pukusuunnittelija ja kuvittaja. Hän on suunnitellut lukuisia elokuva- ja teatteripuvustuksia.


title: Brian Greenhoff

text: Brian Greenhoff (28. huhtikuuta 1953 Barnsley, Englanti, Iso-Britannia – 22. toukokuuta 2013 Rochdale, Englanti, Iso-Britannia) oli englantilainen maajoukkuetason jalkapalloilija ja valmentaja. Uransa loppuvaiheilla Greenhoff kävi pelaamassa myös Suomessa Rovaniemen Palloseurassa. Urallaan Greenhoff pelasi sekä keskikenttäpelaajana että keskuspuolustajana.


title: Brian Greenhoff

text: Brian Greenhoff liittyi Manchester Unitediin vuonna 1968 ja debytoi edustusjoukkueessa Ipswich Townia vastaan 8. syyskuuta 1973. Hän oli voittamassa FA Cupia vuonna 1977 pelaten keskuspuolustuksessa yhdessä Martin Buchanin kanssa. Hän edusti Manchester Unitedia yhteensä 271 ottelussa ja teki niissä 17 maalia vuosien 1973 ja 1979 välisenä aikana. Hänen veljensä Jimmy Greenhoff pelasi myös Manchester Unitedissa.


title: Brian Greenhoff

text: Vuonna 1979 Greenhoff siirtyi Manchester Unitedista Leeds Unitediin 350 000 punnalla. Hänet vapautettiin sopimuksestaan vuonna 1982, kun Leeds putosi alemmalle sarjatasolle. Neljän Leeds-vuoden aikana Greenhoffia vaivasivat loukkaantumiset; hän pelasi Leedsissä yhteensä 78 ottelua ja teki niissä yhden maalin.


title: Brian Greenhoff

text: Vuonna 1983 Greenhoff siirtyi Rovaniemen Palloseuraan. Hän edusti RoPSia 10 ottelussa ja teki niissä yhden maalin.


title: Brian Greenhoff

text: Greenhoff palasi Englantiin ja Rochdalen joukkueeseen 1983, kun hänen veljensä Jimmy Greenhoff oli siirtynyt sinne valmentamaan. Myös Brian aloitti Rochdalessa pelaaja-valmentajana. Jimmyn tultua erotetuksi Rochdalesta vuonna 1984 Brian lopetti pelaajauransa.


title: Brian Greenhoff

text: Brian Greenhoff teki debyyttinsä Englannin maajoukkueessa 8. toukokuuta 1976. Hän edusti Englantia yhteensä 18 kertaa tekemättä maaliakaan.


title: Brian Greenhoff

text: FA-cupin voitto: 1977


title: Nkroful

text: Nkroful on kylä eteläisessä Ghanassa Western Ghanan hallintoalueella. Kylä sijaitsee 4 km pohjoiseen Sekondi-Takoradi–Elubo tieltä, Essiaman kaupungin lähellä.


title: Nkroful

text: Nkroful tunnetaan Kwame Nkrumahin, itsenäisen Ghanan puuhamiehen ja sen ensimmäisen presidentin syntymäpaikkana. Nkrumah syntyi Nkrofulissa 21. syyskuuta 1909, vietti siellä lapsuutensa ja myös haudattiin sinne vuonna 1972 kuolemansa jälkeen. Nkrumahin ruumis sirrettiin kuitenkin myöhemmin suurempaan mausoleumiin Accraan. Nkrofulissa on edelleen Nkrumahin alkuperäinen mausoleumi ja muistomerkki, jotka ovat paikan suurimmat turistinähtävyydet.


title: Kalle Niinikangas

text: Kalle Niinikangas (s.18. helmikuuta 1973 Jyväskylä) on suomalainen runoilija, kääntäjä ja sosiaaliohjaaja Helsingin kaupungin päihdehuoltoyksikössä. Hän on julkaissut neljä Enostonen kustantamaa runokokoelmaa ja yhdessä Bob Beagrien kanssa Ek Zuban -kustantamon kautta kaksikielisen runoteoksen. Hän pitää blogia "Koti-isän keittokirja".